hotchpotch/miracl-hf-unified huggingface dataset:
เตโตรโดท็อกซิน
เตโตรโดท็อกซิน (, ตัวย่อ: TTX) หรือเรียกสั้น ๆ ว่า เตโตรด็อก (tetrodox) มีชื่อเรียกอื่น ๆ อีก เช่น Anhydrotetrodotoxin, 4-epitetrodoxin, Tetraodonic acid เป็นชื่อเรียกพิษที่อยู่ในตัวปลาปักเป้า
เตโตรโดท็อกซินมีสูตรเคมีว่า C H N O มีน้ำหนักโมเลกุล 319.268 โดยสกัดครั้งแรกได้จากนักวิทยาศาสตร์ชาวญี่ปุ่นชื่อ ดร.โยชิซูมิ ทาฮาระ ในปี ค.ศ. 1909 เตโตรโดท็อกซิน เป็นสารพิษชนิดที่ออกฤทธิ์ทำลายระบบประสาท โดยจะเข้าไปจับกับ fast sodium channel ของผนังหุ้มเซลล์ประสาทก่อให้เกิดการ action potential ทำให้ไม่สามารถส่งสัญญาณประสาทได้ ซึ่งส่งผลต่อเซลล์ประสาททั่วร่างกายยกเว้นเซลล์ประสาทที่หัวใจ เมื่อพิษดังกล่าวส่งผลทำลายประสาทจะทำให้เซลล์ประสาทของกล้ามเนื้อไม่สามารถส่งสัญญาณให้กล้ามเนื้อบริเวณดังกล่าวทำงานได้ กล้ามเนื้อจึงเป็นอัมพาต และเมื่อกล้ามเนื้อเป็นอัมพาตก็ส่งผลต่อกล้ามเนื้อที่เกี่ยวข้องกับระบบหายใจเป็นอัมพาตตามด้วย ทำให้ผู้ได้รับพิษหายใจไม่ออกและเสียชีวิตจากการหายใจไม่ออก
อาการกว่าพิษจะกำเริบใช้เวลาประมาณ 20 นาทีถึง 3 ชั่วโมง ในบางกรณีอาจแสดงอาการเพียงแค่ 4 นาที เท่านั้นจากการรับประทานปลาปักเป้าเข้าไป โดยจะมีอาการชาที่ปากและลิ้น มีอาการชาและชักกระตุกบริเวณใบหน้าและแขนขา ปวดศีรษะ ปวดท้อง มีอาการคลื่นไส้อาเจียน และอาจมีอาการท้องเสีย กล้ามเนื้อเป็นอัมพาต ชัก หมดสติ การเต้นของหัวใจช้าลง ความดันโลหิตต่ำ และเสียชีวิตได้ ส่วนอาการที่รุนแรงที่สุดคือ เกิดอัมพาตของกล้ามเนื้อช่วยหายใจ ทำให้ระบบหายใจล้มเหลว และเสียชีวิตในเวลา 4-6 ชั่วโมง แต่ก็มีรายงานการเสียชีวิตเร็วที่สุดหลังจากได้รับพิษไปเพียง 20 นาทีเท่านั้น
แท้จริงแล้วการสร้างพิษในปลาปักเป้ามิได้เกิดจากเซลล์ของตัวปลาเอง นักวิทยาศาสตร์สันนิษฐานว่าเกิดจากการที่ปลาปักเป้าไปเกินแพลงก์ตอนบางชนิดในกลุ่มไดโนแฟลกเจลเลตที่มีพิษ หรือกินหอยหรือหนอนที่กินแพลงก์ตอนดังกล่าวเข้าไป ทำให้เกิดสารพิษสะสม หรืออาจเกิดจากแบคทีเรียที่อาศัยอยู่ในลำไส้ของปลา
เตโตรโดท็อกซิน มีความรุนแรงกว่าไซยาไนด์ถึง 1,200 เท่า และทนความร้อนได้สูงถึง 200 องศาเซลเซียส ดังนั้นจึงไม่สามารถทำลายพิษได้ด้วยการใช้ความร้อนปกติในการปรุงอาหาร และไม่มียาแก้พิษใด ๆ ต่อต้านได้
ซึ่งเตโตรโดท็อกซินนั้นอยู่ในอวัยวะทุกส่วนของปลาปักเป้า โดยที่มีปริมาณการสะสมของพิษไม่เท่ากัน ส่วนที่สะสมพิษมาก ได้แก่ รังไข่, อัณฑะ, ตับ, ผิวหนัง และลำไส้ พบน้อยในกล้ามเนื้อ แต่แม้การรับประทานเนื้อปลาไปเพียงแค่ 1 มิลลิกรัม ก็ทำให้เสียชีวิตได้ ยิ่งโดยเฉพาะผู้มีอาการแพ้อย่างรุนแรงมีโอกาสเสียชีวิตได้สูงถึงร้อยละ 50 หากได้รับพิษเข้าไป
การที่ปลาปักเป้ามีพิษที่ร้ายแรงเช่นนี้ในร่างกายก็เพื่อป้องตัวกันจากการถูกกินจากสัตว์อื่นนั่นเอง ซึ่งพิษของปลาปักเป้านั้นไม่ได้แปรเปลี่ยนไปตามสภาพสิ่งแวดล้อมหรือฤดูกาลเช่นเดียวกับแมงดาทะเล
นอกจากนี้แล้ว ในตัวปลาปักเป้าเองยังมีพิษอีกชนิดหนึ่ง ที่มีลักษณะคล้ายเตโตรโดท็อกซิน นั่นคือ ซาซิท็อกซิน (Saxitoxin, STX) ซึ่งมักพบในปลาปักเป้าที่อยู่ในน้ำจืด
ซึ่งการปรุงปลาปักเป้าเพื่อการรับประทาน นิยมกันมากในแบบอาหารญี่ปุ่น โดยเฉพาะการทำเป็นซาซิมิหรือปลาดิบ ในประเทศญี่ปุ่น พ่อครัวที่จะแล่เนื้อปลาและปรุง ต้องขึ้นทะเบียนและได้รับใบอนุญาตจากทางการเสียก่อน ซึ่งจากการศึกษาวิจัยในประเทศญี่ปุ่น พบว่าผู้ที่ได้รับพิษจากปลาปักเป้าร้อยละ 50 เกิดจากการกินตับของปลา ร้อยละ 43 เกิดจากการกินไข่ และร้อยละ 7 เกิดจากการกินหนัง
โดยปลาปักเป้าชนิดที่มีสารพิษในตัวน้อยที่สุดหรือแทบไม่มีเลย คือ "Takifugu oblongus" ที่พบในน่านน้ำของแถบอินโด-แปซิฟิก แต่กระนั้นก็ยังสามารถทำให้ผู้ที่รับประทานเข้าไปเสียชีวิตอยู่ดี
เรือพิฆาตฮะมะกะเซะ
เรือพิฆาตฮะมะกะเซะ () เป็นเรือพิฆาตชั้นคะเงะโง (Kagero) ของกองทัพเรือจักรวรรดิญี่ปุ่น
ในวันที่ 7 เมษายน ค.ศ. 1945 "ฮะมะกะเซะ" ได้คุ้มกันเรือประจัญบาน "ยามาโตะ" จากทะเลใน (อยู่ระหว่าง เกาะฮนชู เกาะชิโกะกุ และ เกาะคีวชู) เพื่อเข้าปฏิบัติการเท็งโงโจมตีกองกำลังฝ่ายสัมพันธมิตรที่จังหวัดโอะกินะวะ เรือโดนโจมตีจากเครื่องบินของกองกำลังเฉพาะกิจที่ 58 และจมลง 280 กิโลเมตรทางตะวันตกเฉียงใต้ห่างจากเมืองนะงะซะกิ (Nagasaki) ()
อินก็อดวีทรัสต์
อินก็อดวีทรัสต์ () แปลตามตัวอักษรว่า "เราเชื่อมั่นในพระเจ้า" เป็นคำขวัญประจำชาติสหรัฐอเมริกา
ในสมัยอับราฮัม ลินคอล์น เป็นประธานาธิบดีสหรัฐ ได้มีการเสนอให้มีการใช้ถ้อยคำที่สื่อถึงพระเจ้าบนเหรียญกษาปณ์ ผู้อำนวยการโรงกษาปณ์เสนอให้ใช้คำขวัญว่า ""ก็อด, อาวเวอร์ ทรัสต์"" หรือ" "พระเจ้าคือความเชื่อมั่นของเรา"" แต่เปลี่ยนใหม่เป็น "อิน ก็อด วี ทรัสต์" 
จากนั้นมา "อิน ก็อด วี ทรัสต์" ก็ปรากฏอยู่บนเหรียญกษาปณ์ของสหรัฐ ครั้งแรกบนเหรียญ 2 เซ็นต์ในปี 2407 พอปีถัดมา สภาคองเกรสก็อนุมัติให้โรงกษาปณ์พิมพ์คำขวัญ "อิน ก็อด วี ทรัสต์" ลงบนเหรียญเงินและเหรียญทองที่ยังพอมีพื้นที่เหลือให้พิมพ์ข้อความ ถึงปี 2499 "อิน ก็อด วี ทรัสต์" ได้กลายเป็นคำขวัญประจำชาติสหรัฐเมื่อ ดไวต์ ดี. ไอเซนฮาวร์ ประธานาธิบดีสหรัฐ ลงนามอนุมัติ กระทั่งวันที่ 1 ตุลาคม 2500 "อิน ก็อด วี ทรัสต์" ก็ได้ฤกษ์ปรากฏบนธนบัตรดอลลาร์สหรัฐ
http://www.artsmen.net/content/show.php?Category=newsboard&No=5816
I would like to learn how to read this writing
ตอร์ปิโด
ตอร์ปิโด () (หรือในอดีตเรียกว่า automotive, automobile, locomotive, หรือ fish torpedo; ภาษาพูดเรียก "fish") คืออาวุธยิงบรรจุระเบิดที่ขับเคลื่อนได้ด้วยตัวเอง ปล่อยเหนือหรือใต้ผิวน้ำ และขับเคลื่อนใต้น้ำเข้าหาเป้าหมาย ออกแบบให้ระเบิดเมื่อสัมผัสหรือเข้าใกล้เป้าหมาย เดิมคำว่าตอร์ปิโดใช้เรียกอุปกรณ์ที่หลากหลายแต่ส่วนมากใช้เรียกสิ่งที่ปัจจุบันเรียกว่าทุ่นระเบิด จากประมาณปี ค.ศ. 1900 "ตอร์ปิโด" ก็ถูกใช้เรียกเพียงแค่จรวดที่ขับเคลื่อนได้ด้วยตัวเองใต้น้ำ
ขณะที่เรือประจัญบานมีการพัฒนาหลักก็คือเกราะของเรือและขนาดลำกล้องปืนที่ใหญ่ขึ้น ตอร์ปิโดก็ได้มีการนำมาใช้ในเรือตอร์ปิโดและเรือผิวน้ำขนาดเบาชนิดอื่น เรือดำน้ำ และเครื่องบินเพื่อที่จะทำลายเกราะที่หนาของเรือโดยไม่ต้องใช้ปืนขนาดใหญ่ ถึงแม้ว่าบางครั้งจะเสี่ยงต่อการโดนยิงจากระยะไกล
ปัจจุบันตอร์ปิโดแบ่งได้เป็นชั้นตอร์ปิโดขนาดเบาและขนาดหนัก และตอร์ปิโดยิงตรง อิสระ และสายนำ สามารถยิงจากแท่นยิงได้หลากหลาย
คำว่า "ตอร์ปิโด" มาจากชื่อสกุลของปลากระเบนไฟฟ้า (genus of electric rays) ในอันดับ (order) "Torpediniformes", ซึ่งในทางกลับกันก็มาจากคำว่า "torpere" ในภาษาละติน (เพื่อจะทำให้แข็งหรือชาหมดความรู้สึก)
แนวคิดของตอร์ปิโดมีอยู่หลายศตวรรษก่อนที่มันจะประสบความสำเร็จในการพัฒนาต่อมา
วัดดาวเรือง
วัดดาวเรือง ตั้งอยู่ที่ บ้านดอนหัน  หมู่ที่ 9 ตำบลชุมแพ อำเภอชุมแพ จังหวัดขอนแก่น เป็นชนิดวัดราษฎร์ สังกัดคณะสงฆ์มหานิกาย เป็นวัดที่ก่อตั้งมาตั้งแต่ พ.ศ. 2499-2502 
วัดดาวเรือง ตั่งอยู่เลขที่ 79 บ้านดอนหัน หมู่ 9 ตำบลชุมแพ อำเภอชุมแพ จังหวัดขอนแก่น สังกัดคณะสงฆ์มหานิกาย ที่ดินตั่งวัดมีเนื้อที่ 6 ไร่ 2 งาน 88 ตะรางวา น.ส.3 ก. เลขที่ 1480 อาณาเขต ทิศเหนือประมาณ 2 เส้น จดถนนสาธารณะ ทิศใต้ประมาณ 2 เส้น 2 วา จดถนนสาธารณะ ทิศตะวันออกประมาณ 2 เส้น 6 วา จดถนนสาธารณะ ทิศตะวันตกประมาณ 2 เส้น 9 วา จดถนนสาธารณะ อาคารเสนาสนะประกอบด้วยศาลาการเปรียญ กว้าง 10 เมตร ยาว 12.50 เมตร เป็น อาคารครึ่งตึกครึ่งไม้ สร้างเมื่อ พ.ศ 2528 และกุฎิสงฆ์ 2 หลัง เป็นอาคารไม้ 1 หลัง ครึ่งตึกครึ่งไม้ 1 หลัง ปูชนียวัตถุมี พระพุทธรูป 1 องค์ ขนาดหน้าตักกว้าง 2 เมตร สูง 3.50 เมตร 
วัดดาวเรือง ตั้งเมื่อ พ.ศ 2465 เคยย้ายที่ตั้งวัดประมาณปี พ.ศ 2499-2502 ชาวบ้านเรียกว่า วัดดอนหัน การบริหารและการปกครอง มีเจ้าอาวาสเท่าที่ทราบนาม คือ รูปที่ 1 พระอธิการนวล พ.ศ 2465-2469 รูปที่ 2 พระอธิการหอม พ.ศ 2469-2488 รูปที่ 3 พระอธิการพิพัฒน์ ฐนฺตฺตโม พ.ศ 2488-2494 รูปที่ 4 พระอธิการสมบูรฌ์ เกสโว พ.ศ 2503-2513 รูปที่ 5 พระอธิการทองดี จกฺกธมฺโม พ.ศ 2513-2528 รูปที่ 6 พระอธิการแซ้ง สุนฺทรธมฺโม พ.ศ 2517-2518 รูปที่ 7 พระอธิการวิไล อภิจนฺโท พ.ศ 2518-2521 รูปที่ 8 พระอธิการผา อานนฺโท พ.ศ 2521-2524 รูปที่ 9 พระอธิการมาก ญาณวโร พ.ศ 2524-2525 รูปที่ 10 พระอธิการทองแดง จนฺทกาโม พ.ศ 2525-2526 รูปที่ 11 พระอธิการแก้ว กตฺติธมฺโม พ.ศ 2526-2529 รูปที่ 12 พระอธิการบุญสนอง ทีปธมฺโม พ.ศ 2529-2530 รูปที่ 13 พระอธิการทองอินทร์ จรปญฺโญ พ.ศ 2530-2531 รูปที่ 14 พระอธิการบุญสนอง ทีปธมฺโม พ.ศ 2531-2532 รูปที่ 15 พระแสน ติกฺขปญฺโญ พ.ศ 2532-2534 รูปที่ 16 พระอธิการสาวท สิริปุญฺโญ พ.ศ 2534-2535 รูปที่ 17 พระประสิทธิ์ ทีปธมฺโม พ.ศ 2535- เป็นต้นมา การศึกษามีโรงเรียนปริยัติธรรมแผกธรรม เปิดสอนเมื่อ พ.ศ 2505
ปลาปักเป้าแอมะซอน
ปลาปักเป้าแอมะซอน () เป็นชื่อของปลาปักเป้า 2 ชนิดที่อยู่ในสกุล "Colomesus" ในวงศ์ปลาปักเป้าฟันสี่ซี่ (Tetraodontidae)
ทั้ง 2 ชนิดนี้ได้แก่ "C. psittacus" และ "C. asellus" จัดเป็นปลาปักเป้าที่มีขนาดเล็ก มีนิสัยไม่ดุร้ายและชอบอยู่รวมกันเป็นฝูง กินอาหารจำพวกสัตว์น้ำมีเปลือก อาทิ กุ้ง, หอย หรือปู มีการกระจายพันธุ์ในลุ่มแม่น้ำแอมะซอนแถบประเทศเปรู, เวเนซุเอลา, โคลอมเบีย, กายอานา และบราซิล
ความแตกต่างของทั้ง 2 ชนิดนี้ กล่าวคือ "C. psittacus" มีขนาดความยาวเต็มที่ได้ถึง 30 เซนติเมตร และเป็นปลาสองน้ำที่อพยพไปมาระหว่างน้ำจืด-น้ำกร่อย-ทะเล ในขณะที่ "C. asellus" มีขนาดเล็กกว่า โดยมีขนาดเฉลี่ยประมาณ 8 เซนติเมตร โตเต็มที่ได้ถึง 15 เซนติเมตร และมีแถบสีดำที่บริเวณหลังและเป็นวงแหวนบริเวณโคนครีบหาง และจะอาศัยอยู่เฉพาะแค่ในน้ำกร่อยกับน้ำจืดเท่านั้น
ทั้ง 2 ชนิดนี้ นิยมเลี้ยงเป็นปลาสวยงาม โดยเฉพาะในชนิด "C. asellus" มีการจำหน่ายในประเทศไทยด้วย จัดเป็นปลานำเข้าที่ราคาไม่แพง
การทัพหมู่เกาะโซโลมอน
การทัพหมู่เกาะโซโลมอน เป็นการทัพหลักของสงครามมหาสมุทรแปซิฟิกในสงครามโลกครั้งที่สอง การทัพเริ่มต้นขึ้นเมื่อญี่ปุ่นยกพลขึ้นบกและยึดครองดินแดนหลายแห่งในหมู่เกาะโซโลมอนบริเตนและเกาะบัวเกนวิลล์ (Bougainville) ในดินแดนแห่งนิวกินีระหว่าง 6 เดือนแรกของปี ค.ศ. 1942 ญี่ปุ่นได้ยึดพื้นที่หลายส่วนและเริ่มสร้างท่าเรือและสนามบินหลายแห่งเพื่อใช้ป้องกันแนวด้านข้างของการบุกโจมตีในนิวกินี การสร้างแนวปลอดภัยสำหรับฐานทัพหลักของญี่ปุ่นอยู่ที่ราบวล (Rabaul) ในนิวบริเตน (New Britain) และเป็นฐานทัพที่จัดเตรียมเพื่อหยุดเส้นทางลำเลียงเสบียงระหว่างมหาอำนาจฝ่ายสัมพันธมิตรคือสหรัฐอเมริกา ออสเตรเลีย และ นิวซีแลนด์
เพื่อปกป้องการสื่อสารและเส้นทางลำเลียงเสบียงในแปซิฟิกใต้ ฝ่ายสัมพันธมิตรได้สนับสนุนการรุกตอบโต้ในนิวกินีและโดดเดี่ยวฐานทัพญี่ปุ่นในราบวล และ ได้โต้กลับญี่ปุ่นในหมู่เกาะโซโลมอนด้วยการยกพลขึ้นบกที่กัวดาลคาแนล, (ดู การทัพกัวดาลคาแนล) และเกาะเล็กๆที่อยู่ใกล้เคียงในวันที่ 8 สิงหาคม ค.ศ. 1942 การยกพลขึ้นบกนี้เป็นการเริ่มต้นการต่อสู้แบบผสมผสานระหว่างสองปรปักษ์ เริ่มต้นด้วยยกพลขึ้นบกที่กัวดาลคาแนล ตามติดด้วยยุทธการหลายครั้งในตอนกลางและตอนเหนือของหมู่เกาะโซโลมอน และรอบๆเกาะนิวกินี และเกาะบัวเกนวิลล์
ในการทัพนี้เป็นการต่อสู้ทั้งบนแผ่นดิน ในทะเล และกลางอากาศ สัมพันธมิตรยัดเยียดความเสียหายที่ไม่สามารถทดแทนได้ในด้านสินทรัพย์ทางทหารให้กับญี่ปุ่น สัมพันธมิตรยึดบางส่วนของหมู่เกาะโซโลมอนกลับคืนมาได้ (แม้ว่าจะมีการต่อต้านในเวลาต่อมาจนกระทั่งสงครามสิ้นสุด) และสามารถแบ่งแยกและโดดเดี่ยวญี่ปุ่นบางต่ำแหน่งซึ่งได้ตัดผ่าน การทัพหมู่เกาะโซโลมอนได้มาบรรจบกับการนิวกินี
ทราเวียนเกมส์
ทราเวียน เกมส์()หรือในชื่อเดิมคือทราเวียน เกมส์ จีเอ็มบีเอช()เป็นบริษัทที่พัฒนาเกมเล่นบนเบราว์เซอร์ในรูปแบบของออนไลน์มีพนักงานทำงานมากกว่า 100 คนในเยอรมนี และสามารถเป็นบริษัทผลิตเกมออนไลน์ที่เล่นบนเบราว์เซอร์ใหญ่ในปี ค.ศ. 2004
โยฮันเนส เอเวลิอุส
โยฮันเนส เอเวลิอุส (ภาษาละติน; ; ในภาษาโปแลนด์, "Jan Heweliusz"; 28 มกราคม 1611 – 28 มกราคม 1687) เป็นนายกเทศมนตรีชาวโปรเตสแตนท์ แห่ง Danzig (กดัญสก์), จังหวัดปอมอร์สกีแย ในเครือจักรภพโปแลนด์-ลิทัวเนีย ในฐานะนักดาราศาสตร์ เขาได้รับยกย่องว่าเป็น "ผู้ค้นพบภูมิประเทศของดวงจันทร์" (the founder of lunar topography) และได้ระบุถึงกลุ่มดาวใหม่ 10 กลุ่ม ในจำนวนนี้มี 7 กลุ่มที่ยังคงได้รับการยอมรับจากนักดาราศาสตร์
แยกบางนา
แยกบางนา เป็นทางแยกในเขตบางนา กรุงเทพมหานคร ระหว่างถนนเทพรัตน ถนนสุขุมวิท และถนนสรรพาวุธ และในปัจจุบัน มีทางด่วน 3 สายมารวมกับแยกบางนา ได้แก่ ทางพิเศษเฉลิมมหานคร ทางพิเศษสาย S1 และทางพิเศษบูรพาวิถี
สถานที่สำคัญในทางแยกนี้ ได้แก่ ศูนย์แสดงสินค้าไบเทค กรมอุตุนิยมวิทยา สถานีรถไฟฟ้าบีทีเอสบางนา และบริษัท โกลด์ มิ้นท์ โปรดักส์ จำกัด (อยู่ริมถนนเลียบทางพิเศษเฉลิมมหานคร)
ยอดปรมาจารย์ &quot;ยิปมัน&quot;
"ยิปมัน"
ยอดปรมาจารย์ "ยิปมัน" (; กวางตุ้ง: "Jat Doi Zung Si") เป็นภาพยนตร์ชีวประวัติของยิปมัน ปรมาจารย์มวยกังฟูแบบหย่งชุน และเป็นอาจารย์ของบรูซ ลี เขียนบทและกำกับโดยหว่อง คาไว
ฝ่อซาน ในปี ค.ศ. 1936 ยิปมัน ในวัย 40 ปี ในฐานะตัวแทนของกังฟูแดนใต้ ได้ประลองฝีมือกับสุดยอดกังฟูแดนเหนือ โดย อาจารย์กง ผู้เป็นปรมาจารย์ของ 64 ฝ่ามือสกุลกง ยิปมันสามารถเอาชนะได้ด้วยการหักชิ้นแป้งในมือของอาจารย์กง อาจารย์กงมีบุตรสาวเพียงคนเดียว คือ คุณหนูกง หรือกงเอ๋อ ผู้ซึ่งสืบทอดวิชา 64 ฝ่ามือสกุลกง กงเอ๋อ และยิปมันได้ประลองกันในหอทองคำ ซึ่งเป็นโรงน้ำชามีชื่อของฝ่อซาน ทั้งคู่ไม่อาจรู้แพ้ชนะกันได้
จนกระทั่งสงครามจีน-ญี่ปุ่นครั้งที่สอง อุบัติขึ้น กองทัพญี่ปุ่นได้บุกยึดฝ่อซาน ท่ามกลางความแร้นแค้น บุตรชายหญิงของยิปมันก็ได้ถึงแก่กรรมลง ในระหว่างนี้ หม่าชัน ศิษย์เอกของอาจารย์กง ได้ทรยศด้วยการสังหารอาจารย์กง แล้วไปสวามิภักดิ์ต่อญี่ปุ่น กงเอ๋อสาบานว่าจะแก้แค้นให้ผู้เป็นพ่อ ด้วยการไม่แต่งงาน และฝึกฝนวิชา 64 ฝ่ามือสกุลกง
จนกระทั่งหลังสงคราม ในปี ค.ศ. 1950 ยิปมันได้จากฝ่อซานไปอย่างไม่หวนกลับมาอีก โดยการไปบุกเบิกโรงเรียนสอนหย่งชุนที่ฮ่องกง ที่นั่นยิปมันได้พบกับกงเอ๋ออีกครั้ง ในคืนวันตรุษจีนของปี ค.ศ. 1940 กงเอ๋อได้ประลองกับหม่าชัน และล้างแค้นให้พ่อของตนได้สำเร็จ แต่หลังจากนั้นไม่นาน ร่างกายที่บาดเจ็บของเธอทำให้เธอมิอาจฝึกกังฟูได้อีก และต้องใช้ฝิ่นบำบัดอาการเจ็บปวด ไม่นานก็เสียชีวิตลง พร้อมกับมอบของที่ระลึกของตนพร้อมกับความในใจให้แก่ยิปมัน
เนื้อเรื่องดำเนินมาจนถึงปี ค.ศ. 1972 ที่ยิปมันเสียชีวิตลง เพราะยิปมัน กังฟูแบบหย่งชุนจึงได้รุ่งเรืองและแพร่หลายไปตามสถานที่ต่าง ๆ ทั่วโลกหว่อง คาไวได้เริ่มพัฒนาบทภาพยนตร์และประกาศตัวนักแสดงนำในบทยิปมัน คือ เหลียง เฉาเหว่ย มาตั้งแต่ปี ค.ศ. 2002 ซึ่งตัวของเหลียง เฉาเหว่ย แม้จะไม่มีทักษะการต่อสู้ในแบบหย่งชุนมาก่อน แต่ก็ได้ฝึกฝนอย่างจริงจัง จนกระทั่งกระดูกแขนหักทำให้ต้องหยุดพักไปนานถึง 2 เดือน
แต่การเตรียมงานสร้างได้ล่าช้ามานานกว่า 5 ปี ภาพยนตร์เริ่มถ่ายทำในประเทศจีน ช่วงเดือนธันวาคม ค.ศ. 2009 ถึงเดือนเมษายน ค.ศ. 2010 จนกระทั่งถึงเดือนกรกฎาคม ค.ศ. 2011 ตัวอย่างแรกของภาพยนตร์ก็ได้ถูกเผยแพร่ออกมาเป็นครั้งแรก นับเป็นเวลานานถึง 8 ปี ด้วยกันตั้งแต่มีการประกาศสร้าง
"The Grandmasters" มีชื่อชิงรางวัลภาพยนตร์เอเชียครั้งที่ 8 รวมทั้งหมด 11 สาขารวมถึงรางวัลสำคัญ เช่น ภาพยนตร์ยอดเยี่ยม, ผู้กำกับยอดเยี่ยม, นักแสดงนำชาย, นักแสดงนำหญิง, บทภาพยนตร์ และถ่ายภาพยอดเยี่ยม เป็นต้น และได้รับไปถึง 7 รางวัล ได้แก่ ภาพยนตร์ยอดเยี่ยม, ผู้กำกับยอดเยี่ยม, นักแสดงนำหญิงยอดเยี่ยม, ถ่ายภาพยอดเยี่ยม, ออกแบบงานสร้างยอดเยี่ยม, ดนตรีประกอบยอดเยี่ยม และออกแบบเครื่องแต่งกายยอดเยี่ยม
และยังได้รับรางวัลตุ๊กตาทองฮ่องกงครั้งที่ 33 ไปอีก 12 รางวัล ได้แก่ ภาพยนตร์ยอดเยี่ยม, ผู้กำกับยอดเยี่ยม, นักแสดงนำหญิงยอดเยี่ยม, นักแสดงสมทบชายยอดเยี่ยม, บทภาพยนตร์ยอดเยี่ยม, กำกับภาพยอดเยี่ยม, ตัดต่อยอดเยี่ยม, กำกับศิลป์ยอดเยี่ยม, ออกแบบเครื่องแต่งกายและแต่งหน้ายอดเยี่ยม, ออกแบบฉากต่อสู้ยอดเยี่ยม, ดนตรีประกอบยอดเยี่ยม และออกแบบเสียงยอดเยี่ยม นับว่าเป็นการได้รางวัลมากที่สุดนับจาก "" ที่ได้ไป 9 รางวัล ในปี ค.ศ. 1996
ปลาปักเป้าฟาฮากา
ปลาปักเป้าฟาฮากา (; อาหรับ: فهقة) เป็นปลาปักเป้าชนิดหนึ่งที่อาศัยในน้ำจืด มีชื่อวิทยาศาสตร์ว่า "Tetraodon lineatus" อยู่ในวงศ์ปลาปักเป้าฟันสี่ซี่ (Tetraodontidae) เป็นปลาปักเป้าที่มีรูปร่างอ้วนกลม ลำตัวยาว มีจุดเด่นคือ พื้นลำตัวสีเขียวเหลือบเหลืองมีลายพาดสีน้ำตาลขวางอยู่ตลอดทั้งลำตัว ซึ่งสีเหล่านี้สามารถปรับเปลี่ยนไปตามอารมณ์ปลาและสภาพแวดล้อม
ขนาดเมื่อโตเต็มที่ประมาณ 30 เซนติเมตร จัดเป็นปลาปักเป้าที่อาศัยอยู่ในน้ำจืดที่มีขนาดใหญ่เป็นอันดับสองรองจาก ปลาปักเป้าเอ็มบู ("T. mbu") ที่อยู่ในสกุลเดียวกัน มีถิ่นกำเนิดในลุ่มแม่น้ำไนล์ ในทวีปแอฟริกาทางตอนเหนือและตะวันตก แต่ทว่าลักษณะนิสัยนั้นต่างจากปลาปักเป้าเอ็มบู เพราะว่ามีนิสัยดุร้ายก้าวร้าวกว่ามาก ในลูกปลานิสัยจะยังไม่ก้าวร้าวเท่าปลาโต แต่จะค่อย ๆ เพิ่มความก้าวร้าวขึ้นตามอายุ ดังนั้น การเลี้ยงเป็นปลาสวยงาม ปลาปักเป้าฟาฮากาจะไม่สามารถเลี้ยงรวมกับปลาอื่น ๆ ได้เลย แม้จะเป็นปลาชนิดเดียวกันก็ตาม
ปลาปักเป้าคองโก
ปลาปักเป้าคองโก หรือ ปลาปักเป้าแดง () ปลาปักเป้าชนิดหนึ่ง มีชื่อวิทยาศาสตร์ว่า "Tetraodon miurus" ในวงศ์ปลาปักเป้าฟันสี่ซี่ (Tetraodontidae) มีรูปร่างอ้วนป้อม มีส่วนจะงอยปากที่ยาวยื่นออกมา คล้ายปลาปักเป้าควาย ("Pao suvatti") ซึ่งเป็นปลาปักเป้าน้ำจืดเหมือนกัน แต่พบในทวีปเอเชีย
ปลาปักเป้าคองโก มีจุดเด่น คือ สีลำตัวที่เป็นสีเดียวตลอดโดยไม่มีลวดลาย โดยมากจะเป็นสีแดงสด หรืออาจจะเปลี่ยนเป็น สีส้ม, น้ำตาล หรือแม้กระทั่งดำได้ตามอารมณ์ของปลา และสภาพแวดล้อม ขนดเมื่อโตเต็มที่ประมาณ 15 เซนติเมตร แพร่กระจายพันธุ์อยู่ในลุ่มแม่น้ำคองโก ในทวีปแอฟริกาตอนกลาง
เป็นปลาปักเป้าที่มีนิสัยดุร้ายมากอีกชนิดหนึ่ง มีการล่าเหยื่อโดยการซุ่มซ่อนตัวในพื้นทรายใต้น้ำ โดยโผล่มาเพียงแต่จะงอยปากกับดวงตาเท่านั้น คล้ายกับปลาปักเป้าควายที่พบในลุ่มแม่น้ำโขง ในเอเชียอาคเนย์ นอกจากจะกินสัตว์น้ำมีเปลือกเช่น กุ้งหรือหอยแล้ว ปลาปักเป้าคองโกยังเป็นปลาปักเป้าอีกชนิดหนึ่ง ที่มีความว่องไวจนสามารถฉกกัดปลาชนิดอื่น กินเป็นอาหารได้อีกด้วย
ปลาปักเป้าตุ๊กแก
ปลาปักเป้าตุ๊กแก () ปลาปักเป้าชนิดหนึ่ง มีชื่อวิทยาศาสตร์ว่า "Chelonodon patoca" อยู่ในวงศ์ปลาปักเป้าฟันสี่ซี่ (Tetraodontidae)
จัดเป็นปลาปักเป้าขนาดกลาง เมื่อโตเต็มที่ยาวได้ประมาณ 25 เซนติเมตร พบใหญ่สุดได้ถึง 38 เซนติเมตร แต่โดยเฉลี่ยจะพบเพียงแค่ 13–15 เซนติเมตร ลำตัวมีลวดลายสะดุดตา โดยเฉพาะมีลายพาดบริเวณหลังในแนวครีบอกและครีบก้น เป็นลายพาดคล้ายอานม้าสีดำมีขอบสีขาว หลังมีสีเขียวอมเหลือง และมีจุดกลมสีขาวขนาดแตกต่างกันกระจายทั่ว ข้างลำตัวมีสีขาวเหลือบเงิน ท้องมีสีเหลืองสด ครีบต่าง ๆ ใสไม่มีสี ยกเว้นครีบหางที่เป็นสีเหลืองสด
ในประเทศไทยพบกระจายพันธุ์อยู่บริเวณปากแม่น้ำและชายฝั่งทะเลแถบอันดามันและอ่าวไทย นับเป็นปลาปักเป้าที่อาศัยอยู่ได้ทั้งน้ำจืด, น้ำกร่อย และทะเล ในต่างประเทศพบกระจายพันธุ์อย่างกว้างขวางตั้งแต่ชายฝั่งทะเลของทวีปแอฟริกาตะวันออก ไปจนถึงชายฝั่งทะเลของจีน, สิงคโปร์, อินโด-แปซิฟิก จนถึงออสเตรเลียทางตอนเหนือและตอนใต้ และนับเป็นปลาปักเป้าเพียงชนิดเดียวที่อยู่ในสกุล "Chelonodon" ที่ปรับตัวอาศัยอยู่ได้ในน้ำจืด ปรกติจะอาศัยอยู่ในแหล่งน้ำกร่อยและน้ำเค็ม แต่เมื่อเวลาจะวางไข่จะว่ายกลับไปวางไข่ในแหล่งน้ำจืด
จัดเป็นปลาที่มีสีสันสวยงามมากชนิดหนึ่ง จึงนิยมเลี้ยงเป็นปลาสวยงาม
ปลาปักเป้าเขียว
ปลาปักเป้าเขียว หรือ ปลาปักเป้าจุดดำยักษ์ () เป็นปลาปักเป้าชนิดหนึ่ง มีชื่อวิทยาศาสตร์ว่า "Tetraodon fluviatilis" อยู่ในวงศ์ปลาปักเป้าฟันสี่ซี่ (Tetraodontidae) มีลักษณะคล้ายกับปลาปักเป้าจุดดำ ("T. nigroviridis") ซึ่งเป็นปลาในสกุลเดียวกันมาก เพียงแต่ปลาปักเป้าเขียวมีขนาดใหญ่กว่า กล่าวคือ อาจยาวได้ถึง 25 เซนติเมตร ขณะที่ปลาปักเป้าจุดดำยาวได้เพียงแค่ 17 เซนติเมตรเท่านั้น ในปลาขนาดเล็กจะมีส่วนท้องสีขาว เมื่อโตขึ้นจะเปลี่ยนเป็นสีดำ ด้านหลังเมื่อมองจากด้านบนจะเห็นจุดสีดำขนาดใหญ่ 3-4 แต้ม และในบางตัวจุดดำจะลามไปจนถึงครีบหาง
พบกระจายพันธุ์ในชายฝั่งทะเลและปากแม่น้ำตั้งแต่อ่าวเบงกอล, ศรีลังกา, พม่า, ชายฝั่งทะเลด้านอันดามันของไทย ไปจนถึงเกาะบอร์เนียว โดยอาศัยในน้ำจืดที่ค่อนข้างไปทางกร่อยเล็กน้อย
มีนิสัยดุร้ายกว่าปลาปักเป้าจุดดำ นิยมเลี้ยงเป็นปลาสวยงาม ซึ่งต้องเลี้ยงเดี่ยว หากเลี้ยงรวมกับปลาอื่นหรือแม้แต่ปลาปักเป้าเช่นเดียวกันมักจะกัดกันตลอดเวลา
โทมาฮอว์ก (ขีปนาวุธ)
บีจีเอ็ม-109 โทมาฮอว์ก () เป็นขีปนาวุธร่อนนำวิถีระยะไกล ความเร็วต่ำกว่าเสียง ทุกสภาพกาลอากาศ เปิดตัวครั้งแรกในทศวรรษที่ 1970 โดยบริษัทเจเนอรัลไดนามิกส์ โทมาฮอว์กออกแบบมาให้เป็นขีปนาวุธระยะกลางถึงไกล ความสูงต่ำสามารถปล่อยออกจากฐานยิงหลายรูปแบบ โทมาฮอว์กได้รับการปรับปรุงออกมาหลายรุ่น
ปัจจุบันผลิตโดยบริษัทเรเธียน และอีกส่วนหนึ่งผลิตโดยบริษัทแมคโดนนั่ล ท...มป์ (ปัจจุบันเป็นส่วนหนึ่งของKFZ)เนื่องจากมหาอำนาจหลายประเทศเล็งเห็นว่าโทมาฮอว์กรุ่นวิงแซบมีแนวโน้มทำความเสียหายได้มากกว่าเป็นรุ่นของโทมาฮอว์กได้รับการปรับปรุงครั้งสำคัญ ในการปรับปรุงระบบเครือข่ายสงคราม โดยใช้ระบบการเชื่อมโยงจากระบบตรวจจับต่างๆ เช่น อากาศยาน, อากาศยานไร้คนขับ, ดาวเทียม, ทหารราบ, รถถัง, เรือรบ, ในการค้นหาเป้าหมาย ซึ่งสามารถถ่ายโอนข้อมูลเป้าหมายเข้าสู่ระบบของขีปนาวุธ
วัดไผ่ค่อมรัตนาราม
วัดไผ่ค่อมรัตนาราม ตั้งอยู่ที่ 76 หมู่ที่ 1 ต.ปากโทก อ.เมือง จ.พิษณุโลก สังกัดมหานิกาย คณะสงฆ์ภาค ๕ ถนนสายพิษณุโลก-แควน้อย ติดกับแม่น้ำแควน้อย ก่อนถึงแม่น้ำน่าน ประมาณ 500 เมตร กำเนิดเกิดขึ้นเมื่อ พ.ศ. 2400 จากที่เคยเป็นป่าไผ่ และได้รับการพัฒนามาโดยตลอดตั้งแต่อดีตเจ้าอาวาส คือหลวงพ่อเขียน และพระครูนวการโกวิท (หลวงพ่อแพร) วัดไผ่ค่อมฯแห่งนี้ยังมีพระพุทธรูป ปูนปั้นสมัยสุโขทัย (ตามคำบอกเล่า) องค์ใหญ่นามว่า "หลวงพ่อโต"ศักดิ์สิทธิ์มาก เด็กๆชอบมาขอก่อนไปสอบกันมาก ปัจจุบันก็ยังมีการพัฒนาวัดให้มีความเจริญขึ้นไปเรื่อยๆโดยมี เจ้าอาวาสปัจจุบันคือ พระครูรัตนเวฬุวัน เจ้าอาวาส และ เจ้าคณะตำบลปากโทก เดิมที่เรียกกันว่า วัดชายค่อม และ ต่อมาได้เปลี่ยนใหม่เป็นวัดไผ่ค่อมรัตนาราม ตามชื่อหมู่บ้าน
วันที่ 18 ตุลาคม พ.ศ. 2552 ตำรวจสถานีตำรวจภูธรเมืองพิษณุโลกได้รับแจ้งว่ามีเหตุคนร้ายลักทรัพย์ภายในวัด โดยพบว่าบริเวณลูกกรงเหล็กดัดข้างศาลาการเปรียญของวัดถูกคนร้ายงัดจนหักหลายซี่ ได้ขโมยเอาเครื่องขยายเสียง พร้อมมิกซ์ขยายเสียง 2 ตัว ไมโครโฟน 1 ตัว และเงินกองกฐินรับบริจาคมูลค่าไม่ต่ำกว่า 1,000 บาท มูลค่าความเสียหายรวมทั้งสิ้น 4 หมื่นบาท เจ้าอาวาสวัดระบุว่า เมื่อปี พ.ศ. 2551 ทางวัดได้เกิดเหตุลักทรัพย์ภายในวัดมาแล้ว 4 ครั้ง จน้องมีมาตรการติดเหล็กดัดลูกกรงป้องกันคนร้าย แต่ก็ถูกงัดอีก
อภิสรา เกิดชูชื่น
อภิสรา เกิดชูชื่น หรือ อภิสรา นุตยกุล (เกิด11 พฤษภาคม พ.ศ. 2521) ชื่อเล่น ดาว พิธีกรรายการ แจ๋ว , เก็บตก และ ทันโลกกีฬา ทาง สถานีวิทยุโทรทัศน์ไทยทีวีสีช่อง 3
อภิสรา นุตยกุล (สกุลเดิม : เกิดชูชื่น) สำเร็จการศึกษาจากมหาวิทยาลัยเกษตรศาสตร์ สาขาภาษาอังกฤษ ดาวได้เป็นตัวแทนมหาวิทยาลัยเข้าร่วมประกวดมิสยูลีก และได้รับรางวัลมิสยูลีก ประจำปี 2541 ซึ่งเป็นมิสยูลีกคนแรก หลังจากนั้นได้รับโอกาสให้มาทำงานในรายการทันโลกกีฬาและรายการต่างๆต่อมาอีกหลายรายการ ปัจจุบันได้แต่งงานกับ กิติพันธ์ นุตยกุล พิธีกรหนุ่มจากโต๊ะข่าวบันเทิง มีบุตรชายคือ “น้องจริง นุตยกุล” โดยเฉพาะ น้องจริง คุณแม่ดาวบอกว่า "เธอสังเกตว่าลูกชอบ และให้ความสนใจกับหนังสือเป็นพิเศษ ซึ่งเธอจะให้ลูกได้สัมผัส และคุ้นชินกับหนังสือมาตั้งแต่ 6 เดือน ถึงแม้ว่าลูก จะอ่านตัวหนังสือในหนังสือยังไม่ออกก็ตาม แต่เธอเชื่อว่า การนำหนังสือมาเล่นกับลูก เขาจะได้ทั้งความอบอุ่นจากพ่อแม่ และนิสัยรักการอ่านติดตัวไปตอนโต"
ปัจจุบัน
อดีต
ปัจจุบัน
ทากิฟูงุ
ทากิฟูงุ (; ) เป็นชื่อวิทยาศาสตร์เรียกสกุลหนึ่งของปลาปักเป้าในวงศ์ปลาปักเป้าฟันสี่ซี่ (Tetraodontidae) หรือที่รู้จักกันดีในชื่อสามัญภาษาญี่ปุ่นว่า ""ฟูงุ"" (河豚-แปลว่า หมูแม่น้ำ) เนื่องจากเป็นปลาปักเป้าสกุลที่นิยมนำมาทำซาชิมิหรือปลาดิบ อาหารญี่ปุ่นที่มีชื่อไปทั่วโลก โดยใช้ชื่อสกุลว่า "Takifugu"
ปลาปักเป้าในสกุลทากิฟูงุนี้ มีทั้งหมด 25 ชนิด พบอาศัยทั้งในทะเล, น้ำกร่อย และน้ำจืด มีรูปร่างโดยรวมคือ คล้ายลูกแพร์ กล่าวคือ มีลำตัวช่วงบนที่เล็ก แต่ช่วงล่างที่ใหญ่ จมูกเป็นท่อยื่นมีช่องเปิด 2 ช่อง ครีบหางตัดตรง เส้นข้างลำตัวมี 2 เส้นโดยส่วนล่างของคอดหางมีสันเนื้อคู่ไปกับเส้นข้างลำตัว มีหนามบริเวณหลัง ข้างลำตัว และท้อง จัดเป็นปลาปักเป้าที่ว่ายน้ำได้เร็วกว่าสกุล "Tetraodon" โดยมากพบกระจายพันธุ์อยู่ตามชายฝั่งทะเลของภูมิภาคเอเชียตะวันออก เช่น ญี่ปุ่น, จีน, เวียดนามตอนเหนือ และพบได้ในมหาสมุทรแปซิฟิกตะวันออก แถบประเทศอินเดีย เป็นต้น
มีสีลำตัวเป็นสีเขียวสดใส หรือสีเขียวเข้ม ช่วงท้องสีขาว และมีจุดเด่นคือ มีจุดกลมสีดำบริเวณครีบอกทั้ง 2 ข้าง ขนาดก็แตกต่างกันออกไปตามแต่ละชนิด โดยชนิดที่เล็กที่สุด คือ "Takifugu ocellatus" ที่มีขนาดโตเต็มที่ประมาณ 15 เซนติเมตร ซึ่งในประเทศไทยมีการเลี้ยงเป็นปลาสวยงามด้วย และชนิดที่ใหญ่ที่สุดคือ "T. rubripes" ที่โตเต็มที่ได้ถึง 70 เซนติเมตร ซึ่งในตำราการแพทย์จีนในการนำไปทำเป็นยาด้วย
ในชนิดที่เป็นปลาสองน้ำ จะเป็นปลาที่วางไข่ในน้ำจืด จากนั้นเมื่อโตขึ้นจะค่อย ๆ อพยพย้ายไปอยู่ในแหล่งน้ำกร่อยหรือตามแถบปากแม่น้ำหรือชายฝั่ง ในช่วงเดือนกุมภาพันธ์ ซึ่งเป็นช่วงฤดูหนาวของภูมิภาคแถบนี้ ปลาที่อยู่ในรุ่นพร้อมจะผสมพันธุ์จะอพยพเข้ามาในแม่น้ำใหญ่ เช่น แม่น้ำแยงซี เพื่อที่จะผสมพันธุ์และวางไข่ เป็นวงจรเช่นนี้ทุกปี
ปลาปักเป้าสกุลทากิฟูงุ หรือ ฟูงุนี้เป็นส่วนสำคัญในวัฒนธรรมญี่ปุ่น จนปรากฏเป็นภาพพิมพ์แกะไม้ในยุคเอโดะ ซึ่งปลาในสกุลนี้ทุกชนิดล้วนแต่มีสารพิษในตัวที่เรียกว่า "เตโตรโดท็อกซิน" (Tetrodotoxin) มากน้อยแล้วแต่ชนิด แต่ชนิดที่มีสารพิษชนิดนี้น้อยที่สุด คือ "Takifugu oblongus" แต่กระนั้นก็สามารถทำให้ถึงแก่ชีวิตได้สำหรับผู้ที่รับประทานเข้าไป ซึ่งสารพิษชนิดนี้มีความรุนแรงกว่าไซยาไนด์ถึง 1,200 เท่า และทนความร้อนได้สูงถึง 200 เซลเซียส ดังนั้นการใช้ความร้อนธรรมดาในการปรุงอาหารจึงไม่สามารถทำลายพิษได้ ต้องใช้พ่อครัวที่มีความชำนาญในการชำแหละและปรุง ซึ่งต้องได้รับการลงทะเบียนและได้รับใบอนุญาตจากทางการเสียก่อน จึงจะได้รับอนุญาตให้ดำเนินกิจการได้
ออสเตรเลียส์เน็กซต์ท็อปโมเดล ฤดูกาลที่ 1
ออสเตรเลียส์เน็กซต์ท็อปโมเดล ฤดูกาลที่ 1 ออกอากาศเป็นครั้งแรกในวันที่ 11 มกราคม พ.ศ. 2548 จนถึงวันที่ 1 มีนาคม พ.ศ. 2548 ทางสถานีโทรทัศน์ช่อง ฟ็อกซ์8 จากผู้สมัครทั่วประเทศออสเตรเลีย ถูกคัดเลือกให้เลือกเพียง 10 คนสุดท้ายเข้าสู่การแข่งขัน ในระยะเวลา 8 สัปดาห์ ทั้ง 10 คนจะอาศัยอยู่ร่วมกันในอพาร์ตเมนท์ และแข่งขันโจทย์ในแต่ละสัปดาห์ จนเหลือผู้ชนะเพียงหนึ่งเดียวที่จะได้เป็น "ออสเตรเลียเน็กซ์ท็อปโมเดล" คนแรกในประวัติศาสตร์
รางวัลที่ผู้ชนะในฤดูกาลแรกนี้จะได้รับคือ ได้เซ็นสัญญากับเอเจนซี่นางแบบ ชิค โมเดล เมเนจเม้นท์, ได้เดินทางไปร่วมงานกับเอเจนซี่นางแบบที่เมืองมิลาน ประเทศอิตาลี, ถ่ายแฟชั่นลงในนิตยสารคลีโอ, และสัญญากับแคมเปญเครื่องสำอาง นโปเลียน คอสเมติค 1 ปีเต็ม ในฤดูกาลแรกนี้จะยังไม่มีการบินไปแข่งขันต่อที่ต่างประเทศ
ผู้ชนะคนแรกของออสเตรเลียส์เน็กซต์ท็อปโมเดล คือ เจมมา แซนเดอร์สัน อายุ 22 ปี จากเมือง นิวคาสเซิล
ราชรัฐ
ราชรัฐ เป็นคำที่ราชบัณฑิตยสถานบัญญัติขึ้นเพื่อใช้เรียกเขตการปกครองที่มีประมุขเป็นเจ้าซึ่งมีอิสริยยศต่ำกว่าพระมหากษัตริย์
ราชรัฐมี 4 ชั้น คือ
จุฬาตรีคูณ (ภูมิศาสตร์)
จุฬาตรีคูณ หรือ สังคัม () เป็นชื่อของสถานที่ในเมืองอัลลอฮาบาด (Allahabad) ที่แม่น้ำศักดิ์สิทธิ์ในอินเดียสามสายรวมกันคือแม่น้ำคงคา แม่น้ำยมุนา และแม่น้ำสรัสวดี ในทางกายภาพจะเห็นเพียงแม่น้ำคงคาและแม่น้ำยมุนาเท่านั้น เพราะแม่น้ำสรัสวดีเป็นแม่น้ำในตำนาน ไม่พบเห็นในปัจจุบัน จุฬาตรีคูณเป็นสถานที่ที่ใช้ประกอบพิธีกรรม “มหากุมภะ” ในศาสนาฮินดู
อริศรา วงษ์ชาลี
อริศรา วงษ์ชาลี ชื่อเล่น เฟรช เป็นนักแสดงหญิงชาวไทย
เข้าสู่วงการด้วยการถ่ายแบบและถ่ายโฆษณา และเริ่มต้นการแสดงจากการเป็นตัวประกอบในละครโทรทัศน์ต่าง ๆ จนกระทั่งมีชื่อเสียงเป็นที่รู้จักจากภาพยนตร์ เรื่อง "1+1 เป็นสูญ" ในปี พ.ศ. 2545 จากการกำกับของ แดนนี่ แปง ซึ่งเธอทำได้ดีในบทเซ็กซี่ ทำให้ได้รับรางวัลสุพรรณหงส์และรางวัลชมรมวิจารณ์บันเทิง สาขานักแสดงนำหญิงยอดเยี่ยมจากนั้นก็ได้มีโอกาสแสดงในผลงานเรื่องต่าง ๆ อาทิ "ลอดลายมังกร, เก็บแผ่นดิน, นางฟ้าไร้ปีก, รักแปดพันเก้า, รอยอดีตแห่งรัก, เมล์นรก หมวยยกล้อ, มาลัยสามชาย, ดอกโศก"
จบการศึกษาจากคณะวิศวกรรมศาสตร์ มหาวิทยาลัยธุรกิจบัณฑิตย์ นอกจากการแสดงแล้ว ยังมีกิจการของตัวเอง คือการขายน้ำมะพร้าวและรองเท้า
และยังเป็นพิธีกรรายการ ไทยมุง และอีกหลายรายการทางไทยพีบีเอส
รางวัลภาพยนตร์แห่งชาติ สุพรรณหงส์ 
รางวัลชมรมวิจารณ์บันเทิง 
รางวัลโทรทัศน์ทองคำ
รางวัลคมชัดลึก อวอร์ด
รางวัลนาฏราช
รางวัลพิฆเนศวร
21540 อิทธิปัญญานันท์
21540 อิทธิปัญญานันท์ เป็นชื่อของดาวเคราะห์น้อยในระบบสุริยะที่โคจรอยู่ระหว่างดาวอังคารและดาวพฤหัสบดีถูกค้นพบในวันที่ 17 สิงหาคม ค.ศ. 1998 ที่ห้องปฏิบัติการลินคอล์นโดยในตอนแรกมีชื่อว่า 1998 คิวอี 11 ส่วนชื่อที่ 21540 อิทธิปัญญานันท์ นั้นได้มาจากนายสุขสรรค์ อิทธิปัญญานันท์ นักเรียนไทยซึ่งได้รับรางวัลรองชนะเลิศจากการประกวดโครงงานวิทยาศาสตร์นานาชาติอินเทลไอเซฟ
ชุมชนออนไลน์
ชุมชนออนไลน์ () เป็นชุมชนที่มีสมาชิกเปิดใช้งานโดยการผ่านเข้าไปมีส่วนร่วมในกิจกรรมของสมาชิก (Amy Jo Kim, 2000) ชุมชนเสมือนสามารถใช้รูปแบบของระบบข้อมูลซึ่งทุกคนสามารถโพสต์เนื้อหา เช่น ระบบกระดานข่าวที่มีผู้คนสามารถเข้าไปโพสต์ได้เช่น เว็บบล็อก นอกจากนี้ยังเสริมการสื่อสารระหว่างคนที่รู้จักกันในชีวิตจริง หมายถึงจำนวนถูกใช้ในซอฟต์แวร์ที่สังคมแยกหรือรวมกันรวมทั้งข้อความที่ใช้ห้องแชทและการประชุมที่ใช้เสียงวิดีโอข้อความหรือลายเซ็น ที่สำคัญการเปลี่ยนแปลงทางสังคมและทางด้านเทคนิคอาจมีผลมาจากการแพร่กระจายของเครือข่ายทางสังคมเช่น เครือข่ายสังคมบนอินเทอร์เน็ต
จำนวนของผู้เขียนได้มองที่แบ่งประเภทของชุมชนออนไลน์และผู้ที่อยู่ในพวกเขาให้เข้าใจถึงวิธีที่พวกเขามีโครงสร้าง จะได้รับการเสนอด้านเทคนิคของชุมชนออนไลน์เช่นว่าหน้าเว็บที่สามารถสร้างและแก้ไขโดยมากในกรณีที่เกี่ยวกับวิกิพีเดียหรือว่าเฉพาะผู้ใช้บางคนสามารถโพสต์ป้อนข้อมูลและแก้ไขได้เช่นเดียวกับกรณีที่มีเว็บบล็อกมากที่สุด , ชุมชนออนไลน์สามารถที่เฉพาะเจาะจงลงในรูปแบบของประเภท
งานวิจัยอื่น ๆ ได้มองที่ผู้ใช้บางรายของชุมชนเสมือน Amy โจคิมจึงได้จัดขั้นตอนของการปฏิสัมพันธ์ชุมชนเสมือนและเรียกว่า'วงจรชีวิตสมาชิก' อื่น ๆ ได้แนะนำทฤษฎีตัวละครที่จะทำลายรูปแบบเฉพาะของพฤติกรรมของผู้ใช้โดยเฉพาะในบางหมวดหมู่
Amy Jo วงจรชีวิตของคิมรัฐสมาชิกที่สมาชิกของชุมชนออนไลน์เริ่มต้นชีวิตของพวกเขาในชุมชนเป็นผู้เข้าชมหรือ lurkers หลังจากทำลายผ่านม่านคนกลายเป็นผู้มีส่วนร่วมในวิถีชีวิตชุมชน หากพวกเขาทำลายกำแพงกลายเป็นผู้นำ วงจรชีวิตนี้สามารถนำไปใช้กับชุมชนเสมือนจริงมากที่สุดอย่างชัดเจนกับระบบกระดานข่าว เช่นวิกิพีเดีย
ครับ
ปลาเฉี่ยวหิน
ปลาเฉี่ยวหิน หรือ ปลาเฉี่ยว หรือ ปลาผีเสื้อเงิน หรือ ปลาโสร่งแขก () เป็นปลาทะเลชนิดหนึ่ง มีชื่อวิทยาศาสตร์ว่า "Monodactylus argenteus" อยู่ในวงศ์ปลาเฉี่ยว (Monodactylidae)
มีรูปร่างแบนข้างมาก ลำตัวป้อมสั้นเป็นรูปสี่เหลี่ยม ครีบหลังและครีบก้นยื่นยาว ผิวลำตัวสีเงินเหลือบเป็นประกายแวววาว เกล็ดมีขนาดเล็กละเอียด ครีบหลังสีเหลืองมีลายคาดสีดำตามขวางผ่านตาและบริเวณขอบแผ่นปิดเหงือก ปากเล็กและเฉียงขึ้นบน หัวเล็ก ดวงตากลมโต สามารถโตได้ถึง 13 นิ้ว แต่โดยทั่วไปจะอยู่ที่ 8 นิ้ว
มีนิสัยชอบอยู่รวมกันเป็นฝูง ตามแนวปะการังใกล้ชายฝั่งในเขตอบอุ่น มีการกระจายพันธุ์อย่างกว้างขวาง โดยพบตั้งแต่ทะเลแดง, แอฟริกาตะวันออก, ซามัว ไปจนถึงนิวแคลิโดเนียจนถึงออสเตรเลีย สามารถปรับตัวให้อยู่ในน้ำกร่อยและน้ำจืดสนิทได้เป็นอย่างดี
เป็นปลาที่มีความสวยงามอีกชนิดหนึ่ง และความสามารถที่ปรับตัวในน้ำจืดได้ จึงนิยมเลี้ยงเป็นปลาสวยงาม โดยมีชื่อเรียกในวงการปลาสวยงามว่า "บอร์เนียว" หรือ "เทวดาบอร์เนียว" เนื่องจากมีรูปร่างคล้ายปลาเทวดา
ปัจจุบันสามารถเพาะขยายพันธุ์ได้แล้วในสถานที่เลี้ยง โดยแม่ปลาจะวางไข่ได้ทั้งปี โดยการแบ่งเพศจะไม่สามารถทำได้ จนกว่าจะถึงฤดูผสมพันธุ์ โดยสังเกตคร่าว ๆ ว่า ปลาเพศเมียนั้นจะมีขนาดใหญ่ปลาเพศผู้ และช่องท้องจะอูมกว่า ช่องเพศจะเต่งตึงขณะกำลังตั้งท้อง โดยจะเพาะได้ในบ่อดิน การรวบรวมไข่จะกระทำได้ต่อเมื่อถ่ายน้ำ โดยใช้วัสดุตาข่ายที่มีความละเอียดกรอง
จอห์น มาเอดะ
จอห์น ทาเกชิ มาเอดะ (; เกิด 2509 ที่ซีแอตเทิล รัฐวอชิงตัน) เป็นชาวอเมริกันเชื้อสายญี่ปุ่น เป็นที่รู้จักในฐานะของนักออกแบบกราฟิก อาจารย์มหาวิทยาลัย นักเขียน ปัจจุบันเป็นประธานมหาวิทยาลัยที่โรงเรียนดีไซน์โรดไอแลนด์ (RISD)
มะเอะดะจบการศึกษาจากสถาบันเทคโนโลยีแมสซาชูเซตส์ ในด้านวิศวกรรมซอฟต์แวร์ ซึ่งเป็นจุดเริ่มต้นของความคิดเขาโดยได้อิทธิพลงานพอล แรนด์ และมิเรียล คูเปอร์ หลังจากที่เขาจบการศึกษาระดับปริญญาตรีและโท ที่เอ็มไอที เขาได้ศึกษาต่อปริญญาเอกทางด้านศิลปะที่มหาวิทยาลัยสึกุบะ ประเทศญี่ปุ่น
ในปี 2542 เขาได้รับเลือกเป็น 1 ใน 21 บุคคลสำคัญในยุคศตวรรษที่ 21 จาก Esquire ในปี 2544 เขาได้รับNational Design Award สำหรับงานออกแบบในด้านสื่อสารในสหรัฐอเมริกา และรางวัลออกแบบไมนิจิของญี่ปุ่น เขายังคงเป็นสมาชิกอาวุโสของ Design Futures Council
พอล แรนด์
พอล แรนด์ (; ชื่อเกิด เปเรตซ์ โรเซนบอม 15 สิงหาคม 2457- 26 พฤศจิกายน 2539) เป็นนักออกแบบกราฟิกส์ชาวอเมริกัน เป็นที่รู้จักในผลงานด้านออกแบบโลโก้ให้กับหน่วยงานต่าง ๆ อาทิเช่น ไอบีเอ็ม ยูพีเอส เอนรอน เวสติงเฮาส์ เอบีซี และ เน็กต์ของสตีฟ จอบส์ พอล แรนด์ เป็นหนึ่งในกลุ่มคนที่ทำงานออกแบบในลักษณะสไตล์สวิส
พอล แรนด์ เข้าศึกษาสถาบันแพรตต์ (2472-2475) พาร์สันส์ (2475-76) และ อาร์ตสตูเดนส์ลีก (2476-77) ภายหลังเขาได้เป็นอาจารย์ที่มหาวิทยาลัยเยล
วงศ์ปลาเฉี่ยว
วงศ์ปลาเฉี่ยว (วงศ์: Monodactylidae) เป็นวงศ์ปลาจำพวกหนึ่ง ในอันดับปลากะพง (Perciformes) เป็นปลาที่มีรูปร่างโดยรวมคือ แบนข้างมากเป็นรูปสี่เหลี่ยม หัวเล็ก ปากมีขนาดเล็ก ครีบหลังและครีบท้องคม ครีบอกและครีบหางสั้น มีลายพาดสีดำบริเวณหางและช่องปิดเหงือก ตากลมโต เกล็ดเล็กละเอียดมาก ชอบอยู่รวมกันเป็นฝูง โดยเป็นปลาขนาดเล็ก ขนาดใหญ่ที่สุดไม่เกินฝ่ามือของมนุษย์ อาศัยอยู่ตามชายฝั่งทะเลหรือปากแม่น้ำ สามารถปรับตัวให้อาศัยได้ทั้งน้ำเค็ม-น้ำกร่อย-น้ำจืด ได้เป็นอย่างดี
แพร่พันธุ์โดยการวางไข่ในบริเวณที่เป็นน้ำจืดหรือมีปริมาณความเค็มน้อย โดยปลาตัวเมียจะวางไข่ก่อนที่ปลาตัวผู้จะปล่อยน้ำเชื้อผสม ก่อนที่ลูกปลาจะค่อย ๆ เติบโตและอพยพไปอยู่ในบริเวณที่เป็นน้ำกร่อยหรือน้ำเค็มมากขึ้น ซึ่งปัจจุบันสามารถเพาะขยายพันธุ์ได้แล้วในสถานที่เลี้ยง
พบในทะเลแถบเขตร้อนอย่างกว้างขวาง ตั้งแต่ชายฝั่งทะเลภูมิภาคแอฟริกาตะวันออกไปจนถึงออสเตรเลีย มีทั้งหมด 2 สกุล 6 ชนิดสกุลนี้ปลาจะมีรูปร่างเป็นสีเหลี่ยม ครีบทุกครีบคม สั้น สามารถปรับตัวให้อาศัยได้ทั้งน้ำเค็ม, น้ำกร่อย และน้ำจืด จึงทำให้นิยมเลี้ยงกันเป็นปลาสวยงาม ทั้งในพิพิธภัณฑ์สัตว์น้ำทั่วโลก และในตู้ปลาส่วนบุคคล ซึ่งมักจะมีชื่อเรียกกันในแวดวงปลาสวยงามในปลาวงศ์นี้รวม ๆ กันว่า "บอร์เนียว" หรือ "ฟิงเกอร์"
สกุลนี้รูปร่างปลาจะยาวกว่าสกุล "Monodactylus" มีชื่อสามัญเรียกว่า "Pomfred" มีรูปร่างคล้ายปลาในวงศ์ปลาแป้นแก้ว (Ambassidae) และจะอาศัยอยู่ได้แค่น้ำกร่อยหรือน้ำทะเลเท่านั้น
ปลาฟิงเกอร์
ปลาฟิงเกอร์ หรือ ปลาเฉี่ยวแอฟริกา () เป็นปลาชนิดหนึ่ง ในวงศ์ปลาเฉี่ยว (Monodactylidae) มีชื่อวิทยาศาสตร์ว่า "Monodactylus sebae"
มีรูปร่างคล้ายกับปลาเฉี่ยวหินหรือปลาผีเสื้อเงิน ("M. argenteus") ซึ่งอยู่ในสกุลเดียวกัน แต่มีความแตกต่างกันคือ ปลาฟิงเกอร์จะไม่มีความแวววาวของเกล็ดเท่า และไม่มีเหลือบสีเหลืองสดที่ครีบหลังและครีบท้องเหมือนปลาเฉี่ยวหิน และมีลายแถบสีดำอีกแถบบริเวณก่อนถึงโคนครีบหาง และมีลักษณะเด่นคือ ครีบท้องในปลาที่โตเต็มที่แล้วจะยาวย้วยห้อยลงมาใต้ท้องดูเหมือนนิ้วมือของมนุษย์ ซึ่งเป็นที่มาของชื่อเรียก "ฟิงเกอร์"
มีขนาดโตเต็มที่ประมาณ 30 เซนติเมตร ซึ่งนับว่าใหญ่กว่าปลาเฉี่ยวหิน แพร่กระจายพันธุ์อยู่บริเวณปากแม่น้ำและป่าโกงกางของชายฝั่งทวีปแอฟริกาแถบตะวันออก ตั้งแต่หมู่เกาะคะเนรีจนถึงอังโกลา
นิยมเลี้ยงเป็นปลาสวยงาม นิสัยก้าวร้าวและว่ายน้ำได้เร็วมาก จึงไม่เหมาะสมกับการเลี้ยงรวมกับปลาที่ว่ายน้ำช้ากว่า
เหตุระเบิดในอิสตันบูล พ.ศ. 2553
เหตุระเบิดในอิสตันบูล พ.ศ. 2553 เป็นเหตุระเบิดพลีชีพซึ่งเกิดขึ้นที่จัตุรัสทักสิมในอิสตันบูล ประเทศตุรกี เมื่อวันที่ 31 ตุลาคม พ.ศ. 2553 ซึ่งทำให้มีผู้ได้รับบาดเจ็บ 32 คน ซึ่ง 15 คนในจำนวนนี้เป็นเจ้าหน้าที่ตำรวจ
เหตุระเบิดดังกล่าวมีเป้าหมายไปยังตำรวจปราบจลาจลและยานพาหนะของตำรวจซึ่งอยู่ในบริเวณจัตุรัสทักสิม หลังเกิดเหตุระเบิด ได้มีการตรวจค้นพบวัตถุระเบิดเพิ่มอีกเป็นจำนวนมากในบริเวณที่เกิดเหตุ มีผู้ได้รับบาดเจ็บทั้งสิ้น 32 คน ซึ่ง 17 คนในจำนวนนี้เป็นพลเรือน และอีก 15 นายเป็นตำรวจ ผู้ได้รับบาดเจ็บ 2 คนได้รับรายงานว่าได้รับบาดเจ็บสาหัส
ในขณะที่ยังไม่มีการยืนยันอย่างเป็นทางการว่ากลุ่มใดเป็นผู้ก่อเหตุ แต่ได้มีการเสนอว่ากลุ่มฝ่ายซ้ายหรือพรรคแรงงานเคอร์ดิสถานเป็นผู้รับผิดชอบต่อเหตุการณ์ดังกล่าว เนื่องจากกลุ่มนี้เคยโจมตีอิสตันบูลมาก่อนหน้านี่แล้ว
วันที่ 31 ตุลาคมนับว่ามีความสำคัญ เนื่องจากเป็นวันการเฉลิมฉลองครั้งสุดท้ายสำหรับวันสาธารณรัฐ ซึ่งเป็นวันเดียวกับการประกาศอิสราภาพสำหรับสาธารณรัฐตุรกี และประธานาธิบดีตุรกี อับดุลลาห์ กัล มีกำหนดการเดินทางมายังบริเวณใกล้เคียง การเลือกเวลาระเบิดอาจถูกมองว่ามีความสำคัญได้เช่นกัน เนื่องจากพรรคแรงงานเคอร์ดิสถานได้ประกาศหยุดยิงฝ่ายเดียวเมื่อสองเดือนก่อน และมีกำหนดสิ้นสุดภายในวันที่ 31 ตุลาคม อย่างไรก็ตาม พรรคแรงงานเคอร์ดิสถานได้ปฏิเสธความรับผิดชอบต่อเหตุการณ์ดังกล่าว และยังได้ประกาศว่าทางพรรคได้ขยายระยะเวลาการหยุดยิงฝ่ายเดียวจนกระทั่งการเลือกตั้งทั่วไปในปี พ.ศ. 2554
กระบวนการฮาเบอร์
กระบวนการฮาเบอร์ หรือเรียกว่า กระบวนการฮาเบอร์-บ็อช เป็นปฏิกิริยาการตรึงไนโตรเจนของแก๊สไนโตรเจนและแก๊สไฮโดรเจน เหนือเหล็กเสริมสมรรถนะหรือตัวเร่งปฏิกิริยารูทีเนียม ซึ่งเป็นกระบวนการที่ใช้ผลิตแอมโมเนีย กระบวนการฮาเบอร์มีความสำคัญเนื่องจากแอมโมเนียยากที่จะผลิตได้ในระดับอุตสาหกรรม และปุ๋ยซึ่งได้จากแอมโมเนียได้ผลิตอาหารเลี้ยงประชากรโลกกว่าหนึ่งในสาม แม้ข้อเท็จจริงที่ว่า 78.1% ของอากาศเป็นไนโตรเจนก็ตาม แต่ไนโตรเจนค่อนข้างเฉื่อยต่อปฏิกิริยา เนื่องจากโมเลกุลไนโตรเจนถูกยึดไว้ด้วยพันธะสามอันแข็งแรง จนกระทั่งคริสต์ศตวรรษที่ 20 วิธีการดังกล่าวจึงได้รับการพัฒนาขึ้นเพื่อใช้ประโยชน์จากไนโตรเจนในชั้นบรรยากาศเพื่อผลิตแอมโมเนีย ซึ่งสามารถถูกออกซิไดซ์ได้ในภายหลังเพื่อผลิตไนเตรตและไนไตรต์ ซึ่งเป็นส่วนประกอบที่สำคัญในการผลิตปุ๋ยไนเตรตและระเบิด
แหล่งไฮโดรเจนหลักที่ต้องใช้สำหรับกระบวนการฮาเบอร์-บ็อช คือ มีเทนจากแก๊สธรรมชาติ ซึ่งได้มาผ่านกระบวนการการเร่งปฏิกิริยาวิวิธพันธุ์ ทำให้พลังงานภายนอกที่ต้องใช้น้อยกว่าพลังงานที่ต้องใช้ในกระบวนการดั้งเดิม คือ การอิเล็กโทรไลซิสของน้ำ ของบ็อชใน BASF มาก นอกจากนี้ ในบางประเทศอาจมีการใช้ถ่านหินเป็นแหล่งไฮโดรเจนผ่านกระบวนการที่เรียกว่า การแปรสภาพเป็นแก๊ส อย่างไรก็ตาม แหล่งไฮโดรเจนที่แตกต่างกันไม่มีผลต่อกระบวนการฮาเบอร์-บ็อช ซึ่งสนใจแต่เพียงการสังเคราะห์แอมโมเนียจากไนโตรเจนและไฮโดรเจน
ขั้นแรก มีเทนจะได้รับการทำความสะอาด ส่วนใหญ่เพื่อกำจัดซัลเฟอร์ที่เจือปนอยู่ออกไป เพื่อมิให้เป็นพิษต่อตัวเร่งปฏิกิริยา
มีเทนสะอาดจะทำปฏิกิริยากับไอน้ำเหนือตัวเร่งปฏิกิริยา นิกเกิลออกไซด์ ซึ่งกระบวนการดังกล่าวเรียกว่า กระบวนการรีฟอร์มมิงด้วยไอน้ำ ปฏิกิริยาที่เกิดขึ้นเขียนได้ดังสมการ
การรีฟอร์มมิงครั้งที่สองเกิดขึ้นพร้อมกับการเพิ่มอากาศเข้าไปในสารตั้งต้นเพื่อเปลี่ยนมีเทนที่ยังไม่ทำปฏิกิริยาระหว่างกระบวนการรีฟอร์มมิงด้วยไอน้ำ ปฏิกิริยาที่เกิดขึ้นเขียนได้ดังสมการ
จากนั้น ปฏิกิริยาเปลี่ยนน้ำเป็นแก๊ส ได้ผลิตภัณฑ์ออกมาเป็นคาร์บอนไดออกไซด์และไอน้ำ
แก๊สผสมในขณะนี้จะถูกผ่านเข้าไปในเมธานาเตอร์ ซึ่งจะเปลี่ยนคาร์บอนมอนออกไซด์ที่เหลืออยู่ส่วนใหญ่ให้กลายเป็นมีเทนเพื่อที่จะนำไปเข้าปฏิกิริยาใหม่ตั้งแต่ต้น:
ขั้นตอนสุดท้ายนี้มีความจำเป็นเนื่องจากคาร์บอนมอนออกไซด์เป็นพิษต่อตัวเร่งปฏิกิริยา และยังเป็นปฏิกิริยาย้อนกลับของกระบวนการรีฟอร์มมิงด้วยไอน้ำ ปฏิกิริยาทั้งหมดที่เกิดขึ้นได้เปลี่ยนมีเทนและไอน้ำเป็นคาร์บอนไดออกไซด์ ไอน้ำและไฮโดรเจน
ขั้นตอนสุดท้าย ซึ่งเป็นกระบวนการฮาเบอร์ที่แท้จริง เป็นการสังเคราะห์แอมโมเนียโดยใช้รูปของแมกเนไทท์ เหล็กออกไซด์เป็นตัวเร่งปฏิกิริยา:
ปฏิกิริยาดังกล่าวเกิดขึ้นภายใต้ความดัน 15-25 เมกะปาสคาล (150-250 บาร์) ที่อุณหภูมิระหว่าง 300-550 °C โดยการผ่านแก๊สเข้าไปเหนือชั้นตัวเร่งปฏิกิริยา พร้อมกับให้ความเย็นเข้าไปในแต่ละชั้นเพื่อรักษาค่าคงที่สมดุลให้มีความเหมาะสม ในแต่ละชั้นจะเกิดการเปลี่ยนแปลงสารตั้งต้นไปเป็นแอมโมเนียเพียง 15% แต่แก๊สที่ยังไม่ทำปฏิกิริยาทั้งหมดจะสามารถนำกลับไปเริ่มต้นปฏิกิริยาใหม่ได้ ดังนั้น การเปลี่ยนแปลงทั้งหมดจึงเกิดขึ้นราว 98% ของจำนวนสารตั้งต้น
กระบวนการรีฟอร์มมิงด้วยไอน้ำ ชิฟต์คอนเวอร์ชัน การกำจัดคาร์บอนไดออกไซด์ และกระบวนการผลิตมีเทนจะเกิดขึ้นภายใต้ความดันสัมบูรณ์ราว 2.5-3.5 เมกะปาสคาล (25-35 บาร์) และการวนซ้ำของกระบวนการสังเคราะห์แอมโมเนียจะเกิดขึ้นภายใต้ความดันสัมบูรณ์ระหว่าง 6-18 เมกะปาสคาล (60-180 บาร์) ขึ้นอยู่กับการออกแบบของเจ้าของ
โรงเรียนเมตตาวิทยา
โรงเรียนเมตตาวิทยา จังหวัดเพชรบูรณ์ เป็นโรงเรียนเอกชน ประเภทสามัญศึกษาขนาดใหญ่ สังกัดสำนักงานคณะกรรมการการศึกษาเอกชน กระทรวงศึกษาธิการ ตั้งอยู่ในพื้นที่ของสำนักงานเขตพื้นที่การศึกษาประถมศึกษาเพชรบูรณ์เขต ๒ เปิดสอนตั้งแต่ระดับเตรียมปฐมวัย ระดับปฐมวัย ระดับประถมศึกษาและมัธยมศึกษา (อ.1-ม.6) ก่อตั้งเมื่อวันที่ 1 พฤษภาคม 2545 โดยมีอาจารย์เรือน ชนะวาที เป็นผู้จัดการ และอาจารย์จิตรา ชนะวาที เป็นผู้รับใบอนุญาตและผู้อำนวยการ โรงเรียนเมตตวิทยา มีการจัดการเรียนการสอนตั้งแต่ชั้นเตรียมอนุบาล จนถึงชั้นมัธยมศึกษาปีที่6 โดยในระดับชั้นมัธยมศึกษาตอนปลายมีการจัดการเรียนการสอนในสายสามัญ ซึ่งมี2สาย คือ วิทย์-คณิต และศิลป์-สังคม(ก่อนหน้านั้นเป็นศิลป์-คำนวณ มาเปลี่ยนเป็นศิลป์สังคม เมื่อปีการศึกษา2560)
อำมาตย์
อำมาตย์ คือ ข้าราชการ ข้าเฝ้า ขุนนาง (มาจากคำว่า อมาตย์) ที่ปรึกษา ชั้นผู้ใหญ่ที่มีความสำคัญและใกล้ชิดกับพระราชาเคยใช้เป็นยศพลเรือน จัดเป็น ๓ ชั้น คือ รองอำมาตย์ อำมาตย์ มหาอำมาตย์ ชั้นหนึ่งมี ๓ คือ เอก โท ตรี แต่ชั้นมหาอำมาตย์มีสูงขึ้นไปอีกชั้นหนึ่ง คือ มหาอำมาตยนายก เป็นชั้นพิเศษ ยศดังนี้เลิกใช้ เมื่อเปลี่ยนแปลงการปกครอง พ.ศ. ๒๔๗๕
ที่ปรึกษาชั้นผู้ใหญ่ที่มีความสำคัญและใกล้ชิดกับพระราชาเช่น
สมุหนายก มีหน้าที่ ผู้ว่าราชการแทนพระมหากษัตริย์บริหารแผ่นดิน
สมุหพระกลาโหม ควบคุมเกี่ยวกับทางทหารทั่วประเทศ
มหาดเล็ก และ ราชครู
พิชญ์ชาญ เจือสุวรรณ์
พิชญ์ชาญ เจือสุวรรณ์ (ชื่อเล่นว่า "อิฐ") เกิดเมื่อวันที่ 27 กรกฎาคม พ.ศ. 2526 ที่จังหวัดนนทบุรี เป็นนักดนตรีมือเบสวง Zheez ดีเจคลื่น SEED 97.5 FM พิธีกร และผู้ประกาศข่าวรายการข่าวศิลปวัฒนธรรมและบันเทิง สถานีวิทยุโทรทัศน์แห่งประเทศไทย NBT
"อิฐ" เริ่มต้นเข้าวงการตั้งแต่ปี 2544 ด้วยการเป็นเข้าไปเป็นศิลปินฝึกหัดในสังกัด GMM Grammy ก่อนที่ต่อมาจะได้เป็นมือเบสประจำวงดนตรีแนว ป๊อบร๊อค ชื่อวง Zheez ที่เคยมีเพลงฮิตติดชาร์ทคือเพลง ความรู้สึกของคนที่หมดใจ และ แค่สักคน ต่อมาในปี 2553 ก็ได้เริ่มเป็นดีเจ จัดรายการวิทยุที่คลื่น SEED 97.5 FM ปัจจุบันเป็นผู้ประกาศข่าวรายการข่าวศิลปวัฒนธรรมและบันเทิง ทางสถานีวิทยุโทรทัศน์แห่งประเทศไทย NBT และพิธีกรอิสระ
พิงค์แพนเตอร์ (วงดนตรีไทย)
พิงค์แพนเตอร์ คือชื่อวงดนตรีสัญชาติไทย มี วิชัย ปุญญะยันต์ เป็นหัวหน้าวงและเป็นผู้ตั้งชื่อวงเองตามตัวการ์ตูนตลกแนวสืบสวนยอดนิยมในแถบยุโรป มีผลงานเพลงเป็นที่รู้จักคือ ""รักฉันนั้นเพื่อเธอ"" และ ""รอยเท้าบนผืนทราย""
วิชัย ปุญญะยันต์ และ วิรัช อยู่ถาวร อดีตสมาชิกวง ซิลเวอร์แซนด์(Silver Sand) ที่ยุบไป ร่วมกันตั้งวงดนตรีขึ้นมาใหม่ โดยใช้ชื่อวง "พิงค์แพนเตอร์" ซึ่งชื่อนี้มาจากคุณวิชัยเกิดตรงกับปีเสือ(พ.ศ. 2493) และชื่นชอบตัวการ์ตูนพิงค์แพนเตอร์ แต่ วิรัช ได้ขอลาออกหลังจากนั้นไม่กี่เดือน เนื่องจากมีงานสอนดนตรีที่สยามกลการและมีปัญหาทางสุขภาพ
ต่อมา วิชัย ปุญญะยันต์ ได้เข้ารับตำแหน่งมิวสิคไดเรคเตอร์ให้กับบริษัท อีเอ็มไอ โดยเป็นผู้เรียบเรียงเสียงประสาน ผู้ร้องไกด์ และนำวงพิงค์แพนเตอร์เล่นดนตรีบันทึกเสียงให้กับศิลปินต่างๆ ในสังกัด อาทิ วงชาตรี, จันทนีย์ อูนากูล, สุชาติ ชวางกูร เป็นต้น กระทั่งคุณประมาณ บุษกร ผู้บริหารของบริษัทได้แนะนำให้วงมีอัลบั้มเพลงเป็นของตนเอง จึงเกิดอัลบั้มชุดแรกคือ ""สายชล"" ในปี พ.ศ. 2525 ซึ่งมีเพลง สายชล แต่งโดย จันทนีย์ อูนากูล แต่เพลงที่สร้างชื่อเสียงให้กับวงเป็นอย่างมากกลับเป็นเพลง "รักฉันนั้นเพื่อเธอ" ซึ่งแต่งโดย ชรัส เฟื่องอารมย์ โดยเอาทำนองเพลง Yume Oi Sake ของญี่ปุ่น มาใส่เนื้อร้องเป็นภาษาไทย และได้มีการเปลี่ยนชื่อชุดตามชื่อเพลงยอดนิยมดังกล่าวในภายหลัง ทำยอดขายนับแสนตลับ และเป็นศิลปินกลุ่มแรกที่ขึ้นเวทีถาวรของรายการโลกดนตรี ข้างอาคารห้องส่งททบ. 5 ในวันที่ 22 มกราคม พ.ศ. 2527
พิงค์แพนเตอร์ออกอัลบั้มชุดต่อมาให้กับอีเอ็มไอ ได้แก่ "ไกลเกินฝัน" (2526) มีเพลง รอยเท้าบนผืนทราย เป็นเพลงฮิต, "วิมานในฝัน" (2527), "นางนวล"(2527), "จุดหมายนั้นฉันมีเธอ" (2528), "รักพี่นะ" (2529) และ "สิ้นสายสัมพันธ์" (2529) จากนั้นจึงเปลี่ยนเข้าสังกัด ท็อปไลน์, นิธิทัศน์ และร่วมงานกับ แกรมมี่ ตามลำดับ โดยออกอัลบั้มเพลงใหม่และเพลงเก่าจากศิลปินคนอื่น รวมถึงนำเพลงของตนเองมาบรรเลงด้วยเครื่องดนตรีสมัยใหม่ แต่ได้รับความนิยมน้อยกว่าสมัยก่อน
ทางวงได้มีการเปลี่ยนแปลงสมาชิกวงอยู่หลายครั้งตามยุคสมัย เหลือเพียง วิชัย และบางคน ที่ยังดำเนินวงอยู่ สมาชิกเด่นๆ ได้แก่ ณรงค์ อับดุลราฮิม, อดุลย์ วงษ์แก้ว, ประจวบ สินเทศ, ธนพล ไตรเวทย์(แดง แฟนทาสติก), กรองทอง ทัศนพันธ์, ปนิตา ทัศนพันธ์(ทายาทของครูสมยศ ทัศนพันธ์) และ โสรยา สิรินันท์(นางเอกละครโทรทัศน์เรื่อง เจ้าซอใจซื่อ) นอกจากนี้ยังรับทำเพลงประกอบโฆษณาให้กับสินค้าต่างๆ มากมาย และมีห้องบันทึกเสียงของตนเอง
เอกลักษณ์ที่สำคัญของวง ได้แก่ การใช้เสียงดนตรีที่ต้องอาศัยนักดนตรีกลุ่มเครื่องสาย เช่น ไวโอลิน วิโอลา จากวงดุริยางค์กองทัพเรือ และกรมศิลปากรเข้าเสริมในหลายๆ เพลงทั้งในภาคบันทึกเสียงอัลบั้มและภาคแสดงสด ทำให้การเรียบเรียงเสียงประสานดูขลังและกลมกลืนจนน่าติดตาม กับการแต่งกายแบบสูทของสมาชิกวงทุกคนทั้งชายหญิง แม้แต่หน้าปกเทปของวงในยุคต้นๆ ยังใช้ภาพวาดตัวการ์ตูนต้นแบบมาแสดงเข้ากับคอนเซ็ปต์หรือชื่อของอัลบั้ม จึงเป็นที่จดจำของแฟนเพลงมาเนิ่นนาน
คนอวดผี
คนอวดผี เป็นรายการที่นำเสนอในเรื่องราวของสิ่งเหนือธรรมชาติ ผีวิญญาณ และเรื่องราวชีวิตหลังความตาย ผลิตรายการโดย บริษัท เวิร์คพอยท์ เอ็นเทอร์เทนเมนท์ จำกัด (มหาชน)
โดยแรกเริ่มนั้นเคยออกอากาศทุกวันพุธ เวลา 23:00 - 00:55 น. ทางสถานีโทรทัศน์สีกองทัพบกช่อง 7 และต่อมาปี พ.ศ. 2555 ทางสถานีวิทยุโทรทัศน์กองทัพบก ปัจจุบันออกอากาศทางช่องเวิร์คพอยท์ เวลา 21:45 - 23:15 น.
กระแสตอบรับรายการคนอวดผีได้รับคำชื่นชมเป็นอย่างมาก และในขณะเดียวกันก็ถูกวิจารณ์จากบริการเครือข่ายสังคม เช่น เฟซบุ๊ก เพราะเรื่องราวของความเชื่อย่อมมีทั้งคนที่เห็นด้วยและเห็นต่าง ทางรายการก็ได้พยายามนำเสนอให้เป็นกลาง และเปิดโอกาสให้คุณผู้ชมใช้วิจารณญาณในการรับชมรูปแบบรายการจะแบ่งออกเป็น 5 ช่วง ซึ่งแต่ละช่วงก็จะมีความน่ากลัวที่แตกต่างกัน ดังนี้
ช่วงรายการที่จะนำภาพวิดีโอ หรือ คลิปจากเว็บไซต์ต่างๆที่มีเรื่องราวเหนือธรรมชาติที่น่ากลัวและไม่สามารถหาคำอธิบายได้มาวิเคราะห์ และให้ผู้ชมทางบ้านสามารถส่งคลิปมายังรายการเพื่อออกอากาศ ซึ่งหากคลิปของผู้ชมทางบ้านได้รับการออกอากาศ ก็จะได้รับเงินรางวัลจากทางรายการ และเพิ่มกติกานั่นก็คือพิธีกรคนไหนได้คะแนนจากผู้ชมน้อยที่สุด พิธีกรคนนั้นจะได้รับบทลงโทษ
และได้เปลี่ยนแปลง เป็นช่วง ศูนย์บรรเทาทุกข์ใจ
เปิดโอกาสให้ผู้ชมทางบ้านแจ้งมายังรายการถึงเรื่องราวเร้นลับ โดยที่มี ริว จิตสัมผัส จะออกพิสูจน์เพื่อไขความลับสิ่งต่างๆ
ช่วงรายการที่เชิญดารารับเชิญและผู้ชมจากทางบ้าน มาทดสอบความกล้าในสถานที่ลี้ลับหรือสถานที่ที่มีเรื่องเล่าอาถรรพ์ต่างๆ แบ่งออกเป็น 2 ทีม ทีมละ 2 คน (โดยในแต่ละทีมจะมีแขกรับเชิญและผู้ชมจากทางบ้านรวม 2 คน) โดยแข่งขันทั้งหมด 3 ด่าน ทางรายการจะมอบเงินรางวัลมูลค่า 5,000 บาท จาก กางเกงยีนส์ลีวายส์ ให้กับผู้ที่ทำภารกิจล่าท้าผีสำเร็จทั้ง 3 ภารกิจ ถ้าหากทำภารกิจไม่สำเร็จทางรายการก็ไม่ได้มอบเงินรางวัลมูลค่า 5,000 บาท (เทปวันที่ 6 เมษายน 2554 ถือได้ว่าได้ไปปฏิบัติภารกิจที่วัดเป็นครั้งแรก) ตั้งแต่ปี พ.ศ. 2555 เป็นต้นมา จะมีการเปลี่ยนแปลงการนำเสนอในช่วงล่าท้าผีก็คือ จะนำเสนอในรูปแบบเดิม แต่จะกระชับเวลาให้มากขึ้น โดยจะนำการปฏิบัติล่าท้าผีของทีมแรกทีมเดียวมานำเสนอให้กับท่านผู้ชม ส่วนทีมที่สอง จะมานำเสนอในสัปดาห์หน้าช่วงรายการที่นำประสบการณ์เรื่องเล่าสยองขวัญในรูปแบบต่างๆ เช่น เทปรายการชมรมขนหัวลุกที่ไม่สามารถออกอากาศในขณะนั้น หรือ เรื่องเล่าเหตุการณ์เหนือธรรมชาติที่พบเจอมา นำมาเล่าสู่กันฟัง อาจจะสลับช่วง สัมผัสปาฎิหาริย์ ในบางครั้งและบางสัปดาห์
ช่วงสุดท้ายก่อนจบรายการ โดยมี ริว จิตสัมผัส จะมาให้ข้อคิดเกี่ยวกับเรื่องที่มาออกศูนย์บรรเทาทุกข์ผี
และเป็นข้อคิดที่จะนำพาประสบความสำเร็จในทุกๆด้าน
ช่วงตลกสุดท้ายก่อนจบรายการ และ ประโยคเด็ด รวมถึงคำคมต่างๆ ของ ตั๊ก บริบูรณ์
คำคมเป็นช่วงชีวิตของมนุษย์ทั่วไปในยามที่กังวลและยามที่เศร้าโศก
และเป็นคาถาที่สนับสนุนให้โอกาสทำสิ่งที่ดี ตั้งแต่วันที่ 24 เมษายน - 29 พฤษภาคม 2556 
ช่วงพิเศษ โครงการ "คนทำดีอวดผี" ให้ผู้ชมทางบ้านบริจาคเงินถวายวัดพระบาทน้ำพุ เพื่อสร้างอาคาร "คนทำดีอวดผี" สำหรับผู้ป่วยโรคเอดส์ ระยะสุดท้าย ยอดเงินบริจาคทั้งหมดตั้งแต่ 1 พฤษภาคม - 3 มิถุนายน 2556 จำนวน 33,227,515.92 บาท
ปฏิบัติการดาวน์ฟอล
ปฏิบัติการดาวน์ฟอล เป็นแผนการโดยรวมของฝ่ายสัมพันธมิตรเพื่อบุกญี่ปุ่นในช่วงใกล้จะสิ้นสุดสงครามโลกครั้งที่สอง ปฏิบัติการถูกยกเลิกเมื่อญี่ปุ่นได้ยอมจำนนหลังจากโดนทิ้งระเบิดนิวเคลียร์ที่เมืองฮิโระชิมะและนะงะซะกิ และสหภาพโซเวียตประกาศร่วมสงครามต่อต้านญี่ปุ่น
ปฏิบัติการดาวน์ฟอลแบ่งออกเป็นสองส่วนด้วยกันคือ: ปฏิบัติการโอลิมปิก (Operation Olympic) และ ปฏิบัติการโคโรเนต (Operation Coronet) ปฏิบัติการจะเริ่มต้นในเดือนตุลาคม ค.ศ. 1945 ปฏิบัติการโอลิมปิกมีวัตถุประสงค์เพื่อยึดดินแดนหนึ่งในสามทางใต้ของดินแดนตอนใต้สุดของประเทศญี่ปุ่น เกาะคีวชู และเกาะโอะกินะวะที่พึ่งยึดได้เพื่อใช้เป็นพื้นที่รองรับการรุกคืบต่อไป
ต่อมาในฤดูใบไม้ผลิปี ค.ศ. 1946 ปฏิบัติการโคโรเนตถูกวางแผนไว้สำหรับบุกที่ราบคันโต ใกล้กับโตเกียว บนเกาะฮนชู สนามบินบนเกาะคีวชูที่ยึดได้ในปฏิบัติการโอลิมปิกจะเป็นฐานสนับสนุนปฏิบัติการโคโรเนต
ภูมิศาสตร์ของญี่ปุ่นทำให้ฝ่ายญี่ปุ่นทราบถึงแผนการบุกนี้เช่นกัน ญี่ปุ่นสามารถทำนายแผนการบุกของฝ่ายสัมพันธมิตรได้ถูกต้องและได้ทำการปรับแผนป้องกัน ปฏิบัติการเคะสึโง (Operation Ketsugō) ญี่ปุ่นวางแผนป้องกันเกาะคีวชูทั้งหมดด้วยกองหนุนเพียงน้อยนิดสำหรับปฏิบัติการป้องกันใดๆที่ตามมา
มีการคาดการณ์ถึงผู้บาดเจ็บล้มตายในจำนวนหลากหลายต่างกันไป แต่ก็เป็นจำนวนที่สูงมากสำหรับทั้งสองฝ่ายขึ้นกับระดับการต่อต้านของประชาชนญี่ปุ่นในการบุก คาดกันว่าอาจมีผู้บาดเจ็บล้มตายถึงหนึ่งล้านคนสำหรับฝ่ายสัมพันธมิตร และสิบล้านคนสำหรับฝ่ายญี่ปุ่น
โรงเรียนมัธยมด่านขุนทด
มหาสารคาม
โรงเรียนมัธยมด่านขุนทด เป็นโรงเรียนมัธยมศึกษาขนาดใหญ่พิเศษในจังหวัดนครราชสีมา ห่างจากตัวเมืองนครราชสีมา ไปทางทิศเหนือ 67 กิโลเมตร และห่างจากอำเภอด่านขุนทด ไปทางตะวันออก 2 กิโลเมตร มีประวัติความเปนมาดังนี้ได้รับถ้วยรางวัลพระราชทานการแข่งขันวงดนตรีลูกทุ่ง ป.ป.ส.
โรงเรียนได้จัดแผนการจัดห้องเรียนเป็นอาคาร 1 หริอาคารพญายา เป็นอาคารสูง 2 ชั้น อาคารนี้ประกอบด้วยห้องดังนี้
อาคาร 2 หรือ อาคารพยุง เป็นอาคารสูง 2 ชั้น อาคารนี้ประกอบด้วยห้องดังนี้
อาคาร 3 เป็นสูง 3 ชั้น อาคารนี้ประกอบด้วยห้องดังนี้
อาคาร 4 เป็นสูง 3 ชั้น อาคารนี้ประกอบด้วยห้องดังนี้
อาคาร 5 เป็นสูง 3ชั้น อาคารนี้ประกอบด้วยห้องดังนี้
อาคาร 6 เป็นอาคารสูง 4 ชั้น อาคารนี้ประกอบด้วยห้องดังนี้
เป็นที่ประดิษฐานพระพูทธรูปประจำโรงเรียน
อาคาร 30 ปี สร้างขึ้นฉลองครบรอบ 30 ปีโรงเรียนมัธยมด่านขุนทด เมื่อปี พ.ศ. 2542 เป็นอาคาร 2 ชั้น
17 หลัง
โรงเรียนมัธยมด่านขุนทด ได้จัดแบ่งคณะสีเป็น 6 คณะสี โดยตั้งชื่อตามยุคสมัยในประเทศไทย คือ
ออโต้บาห์น
ออโต้บาห์น เป็นวงดนตรีแจ๊สสัญชาติไทย มีผลงานอัลบั้มเพลงกับค่ายคีตา เรคคอร์ดสจำนวนสองชุด ในช่วงปี พ.ศ. 2534-2535 โดยมีเพลง ""ทนได้ทนไป"" และ ""แด่เธอ"" เป็นที่รู้จัก สมาชิกวง ได้แก่ อัธพนธ์ มกรานนท์(เอ็ดดี้) บุตรชายของอาคม มกรานนท์, โชติชู พึ่งอุดม(ป้อม) ร่วมกับ ธรรมนูญ หะยีสาและ(นุ) และ สมโชค เล้าเปี่ยมทอง(เกี๊ยก) จากวงร็อคเคสตร้า
เดิมก่อตั้งโดย หรั่ง ร็อคเคสตร้า ร่วมด้วยเพื่อนร่วมวงเก่า คือ เกี๊ยก และ นุ เล่นเพลงแนวแจ๊ส แต่หรั่งได้ถอนตัวไปออกอัลบั้มเดี่ยวของตน จึงได้ เอ็ดดี้ และ ป้อม เข้าร่วมวง โดยเล่นประจำอยู่ที่ร้าน เดอะ กลาส ซึ่งตั้งอยู่ในบริษัท บัตเตอร์ฟลาย ของ จิรพรรณ อังศวานนท์ ซึ่งสมาชิกวงยังได้มีโอกาสคลุกคลีในการทำเพลงประกอบภาพยนตร์และโฆษณาให้กับบัตเตอร์ฟลาย ต่อมาจึงทำอัลบั้มเพลงในที่สุด คือ "Autobahn"(2534) และ "ความรัก"(2535) โดยมี จิรพรรณ ดูแลการผลิต และได้ทีมนักแต่งเพลงจากคีตา อาทิ ฉัตรชัย ดุริยประณีต, เชษฐา ยารสเอก มาแต่งเพลงให้
เอ็ดดี้ และ ป้อม มีอัลบั้มเดี่ยวภายหลังการแยกวง โดยที่สมาชิกทั้งหมดยังคงรับงานเล่นดนตรีทั่วไป
กองเรือผสม
กองเรือผสม () เป็นส่วนมหาสมุทรของกองทัพเรือจักรวรรดิญี่ปุ่น คล้ายกันกับกองเรือทะเลลึกของเยอรมัน ก่อนสงครามโลกครั้งที่สอง กองเรือผสมไม่ใช่กองกำลังประจำการ แต่เป็นกองกำลังชั่วคราวที่ตั้งขึ้นระหว่างการรบหรือการซ้อมรบครั้งใหญ่ของกองทัพเรือ จากหน่วยงานที่หลากหลายซึ่งปกติขึ้นตรงต่อสายการบังคัญบัญชาที่ต่างกันในยามสงบ
ลีกแชมเปียนชิพ ฤดูกาล 2010-11
ฟุตบอลลีกแชมเปียนชิพ ฤดูกาล 2010-11 เป็นฤดูกาลที่ 7 ของการแข่งขันลีกแชมเปียนชิพ เริ่มแข่งขันเมื่อวันที่ 6 สิงหาคม พ.ศ. 2553 สิ้นสุดการแข่งขันเมื่อวันที่ 7 พฤษภาคม พ.ศ. 2554 และสิ้นสุดการแข่งขันรอบเพลย์ออฟเมื่อ 30 พฤษภาคม พ.ศ. 2554
ควีนส์ปาร์คเรนเจอส์ คว้าแชมป์ลีกแชมเปียนชิพและเลื่อนชั้นขึ้นสู่พรีเมียร์ลีก ฤดูกาล 2011-12 พร้อมกับนอริชซิตี ซึ่งคว้ารองแชมป์ และสวอนซีซิตี ที่คว้าแชมป์เพลย์ออฟโดยการเฉือนชนะเรดดิง ส่วนเปรสตันนอร์ทเอนด์ เชฟฟิลด์ยูไนเต็ด และสคันธอร์ปยูไนเต็ด ตกชั้นไปเล่นลีกวัน ฤดูกาล 2011-12 พร้อมกันทั้ง 3 ทีม
หมายเหตุ: (C)=แชมป์ลีกแชมเปียนชิพ ฤดูกาล 2010-11,(P)=เลื่อนชั้นขึ้นสู่พรีเมียร์ลีก ฤดูกาล 2011-12,(R)ตกชั้นสู่ลีกวัน ฤดูกาล 2011-12
ไทยอาเซียนนิวส์เน็ตเวิร์ค
ไทยอาเซียนนิวส์เน็ตเวิร์ค(อังกฤษ:Thai Asean News Network หรือ TAN Network) เป็นสถานีโทรทัศน์ภาคภาษาอังกฤษช่องแรกของประเทศไทย เป็นหนึ่งในช่องรายการของ เอเอสทีวี สถานีนี้เริ่มออกอากาศในปี 2549 ในชื่อ Thailand Outlook Channel ในปี 2552 ในชื่อ Thai Asean Network และใช้ชื่อปัจจุบันยุติการออกอากาศวันที่ 1 พฤษภาคม 2555
โรงเรียนด่านขุนทด
โรงเรียนด่านขุนทด ตั้งอยู่เลขที่ 602 หมู่ที่ 2 ถนนสีคิ้ว – ชัยภูมิ ตำบลด่านขุนทด อำเภอด่านขุนทด จังหวัดนครราชสีมา 30210 โทร. 044-389438 สังกัดสำนักงานคณะกรรมการการศึกษาขั้นพื้นฐาน กระทรวงศึกษาธิการ มีพื้นที่ 29 ไร่ 2 งาน
โรงเรียนด่านขุนทดก่อตั้งขึ้นเมื่อวันที่ 14 มิถุนายน 2494 ตามประกาศของกระทรวงศึกษาธิการ สังกัดกรมสามัญศึกษาชื่อว่า “ โรงเรียนด่านขุนทด ” ใช้อักษรย่อว่า “ น.ม.14 ” 
ชั่วคราวเปิดสอนตั้งแต่ชั้นมัธยมศึกษาปีที่ 1 – 3 มีนายสันต์ จรรยาศิริ เป็นครูใหญ่ 
กรมสามัญศึกษาทรงจั่วมีมุข ขนาด 6 ห้องเรียน 1 ห้องพักครู งบประมาณ 240,000 บาท อาคารเรียนตั้งอยู่ทางทิศใต้ของที่ว่าการอำเภอด่านขุนทดและมีบริเวณติดต่อกันมาจนถึงปัจจุบันนี้ 
ชั้นมัธยมศึกษาปีที่ 1 จนครบชั้นมัธยมศึกษาปีที่ 3 
ชั้นประถมศึกษาปีที่ 5 – 7 
ประถมศึกษาปีที่ 6 
สังกัดสำนักงานคณะกรรมการการศึกษาขั้นพื้นฐาน 
มีผู้บริหารสถานศึกษาคนใหม่ นายณรงค์ เลาอลงกรณ์ ผู้อำนวยการโรงเรียนชำนาญการพิเศษ
ธงประมวลสากล
ระบบธงประมวลสากล () เป็นวิธีการแทนตัวอักษรแต่ละตัวอักษรในสัญญาณไปสู่เรือหรือจากเรือ เป็นส่วนหนึ่งของประมวลสากล (INTERCO)
มีวิธีการต่างๆที่ธงสามารถใช้เป็นสัญญาณคือ:
NATO ก็ใช้ธงเช่นเดียวกันซึ่งจะซ้ำกันน้อยมากสำหรับเรือรบ ใช้เดี่ยวหรือเป็นชุดสั้นๆเพื่อสื่อสารข้อความที่ไม่เป็นความลับต่างๆ การใช้งานโดยทั่วไปของ NATO จะแตกต่างจากความหมายสากล ดังนั้นจะมีเหนือสัญญาณเพื่อบ่งชี้ว่าควรจะใช้ความหมายสากลใดในการอ่าน